Miotonia Kongenita

Definisi

Apakah itu Miotonia Kongenita?

Miotonia kongenita adalah penyakit yang jarang berlaku yang menyebabkan kekejangan otot dan kadangkala menyebabkan kelemahan. Otot yang kejang boleh menyukarkan anda untuk berjalan, makan, dan bercakap.

Miotonia kongenita disebabkan oleh gen yang rosak. Anda boleh mewarisi keadaan ini jika salah seorang atau kedua ibu bapa anda mempunyai keadaan ini.

Terdapat dua bentuk miotonia kongenita:

Penyakit Becker adalah bentuk yang paling biasa. Simptomnya bermula antara usia empat hingga 12 tahun. Becker menyebabkan serangan otot lemah, terutamanya di lengan dan tangan

Penyakit Thomsen merupakan bentuk yang jarang berlaku. Simptom sering kali bermula dalam beberapa bulan pertama selepas kelahiran dan biasanya muncul pada umur dua atau tiga tahun. Bahagian yang biasa terjejas adalah otot pada kaki, tangan, dan kelopak mata

Simptom-simptom

Apakah tanda-tanda miotonia kongenita?

Simptom utama miotonia kongenita adalah otot yang kejang. Apabila anda cuba bergerak selepas tidak aktif, otot anda kejang dan menjadi kaku. Otot kaki anda mungkin akan terjejas, tetapi otot-otot muka, tangan, dan bahagian tubuh anda juga boleh menjadi kaku. Sesetengah orang hanya mengalami kekakuan ringan. Sesetengah orang pula mengalami kekakuan yang teruk sehingga mempunyai masalah untuk bergerak.

Miotonia kongenita sering memberi kesan kepada otot-otot:

Kaki

Tangan

Mata dan kelopak mata

Muka

Lidah

Kekakuan biasanya paling teruk apabila anda mula menggerakkan otot anda selepas otot anda berada dalam keadaan rehat. Anda mungkin mengalami kesukaran untuk:

Menaiki kerusi atau katil

Mendaki tangga

Mula berjalan

Membuka kelopak mata anda selepas menutupnya

Sebaik sahaja anda mula bergerak untuk seketika, otot anda akan mula mengendur. Ini dipanggil “pemanasan’

Orang dengan miotonia kongenita biasanya mempunyai otot yang lebih besar dari biasa, yang dipanggil hipertrofi. Otot-otot besar ini boleh memberi anda penampilan seperti ahli bina badan, walaupun anda tidak mengangkat berat.

Jika anda mempunyai penyakit Becker, otot anda juga akan berasa lemah. Kelemahan ini boleh kekal selamanya. Sekiranya anda mempunyai penyakit Thomson, cuaca sejuk mungkin memburukkan lagi kekejangan otot anda.

Simptom-simptom lain termasuklah:

Penglihatan berganda

Masalah mengunyah, menelan, atau bercakap jika otot tekak anda terjejas

Mungkin terdapat beberapa gejala yang tidak disenaraikan di atas. Jika anda mempunyai sebarang kebimbangan tentang gejala, sila berjumpa dengan doktor anda.

Bilakah saya perlu berjumpa dengan doktor?

Jika anda mempunyai sebarang tanda atau gejala yang disenaraikan di atas atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza. Langkah yang terbaik adalah untuk membincangkan dengan doktor anda apa yang terbaik untuk keadaan anda.

Punca

Apakah yang menyebabkan miotonia kongenita?

Perubahan (mutasi) ke atas gen CLCN1 menyebabkan miotonia kongenita. Gen ini mengarahkan badan anda untuk menghasilkan protein yang membantu sel-sel otot anda menegang dan mengendur. Mutasi menyebabkan otot anda sering berkontrak.

Miotonia kongenita dikenali sebagai penyakit saluran klorida. Ia memberi kesan kepada aliran ion di seluruh membran sel otot. Ion adalah zarah yang bercas negatif atau positif. CLCN1 membantu mengekalkan fungsi normal saluran klorida dalam membran sel otot. Saluran ini membantu mengawal cara otot anda bertindak balas terhadap rangsangan. Apabila gen CLCN1 termutasi, saluran-saluran ini tidak berfungsi sebaiknya, menyebabkan otot-otot anda tidak dapat mengendur dengan normal.

Selain itu, dengan penyakit Becker, jika anda hanya mewarisi satu salinan gen, anda akan menjadi pembawa. Anda tidak akan mempunyai simptomnya, tetapi anda boleh menurunkan miotopia kongenita kepada anak-anak anda.

Adakalanya mutasi yang menyebabkan miotonia kongenita juga berlaku di kalangan orang-orang yang tidak mempunyai sejarah keluarga.

Faktor-faktor risiko

Apakah yang meningkatkan risiko saya untuk myotonia congenita?

Sila berunding dengan doktor untuk mendapatkan maklumat lanjut.

Diagnosis & rawatan

Maklumat yang diberikan bukan pengganti untuk sebarang nasihat perubatan. SENTIASA berunding dengan doktor anda untuk maklumat lanjut.

Bagaimanakah miotonia kongenita didiagnosis?

Miotonia kongenita biasanya didiagnosis semasa zaman kanak-kanak. Doktor akan melakukan pemeriksaan untuk mencari kekejangan otot, dan meminta anda maklumat tentang sejarah perubatan keluarga anda dan sejarah kesihatan anak anda.

Semasa pemeriksaan, doktor mungkin:

Meminta anak anda menggenggam objek, dan kemudian cuba melepaskannya

Mengetuk otot anak anda dengan alat kecil seperti tukul yang dipanggil percussor, untuk menguji refleks anak anda

Menjalankan ujian yang disebut elektromilografi (EMG) untuk memeriksa aktiviti elektrik di dalam otot semasa otot menegang dan mengendur

Melakukan ujian darah untuk memeriksa sekiranya enzim kreatina kinase berada pada tahap yang tinggi, yang merupakan petanda kerosakan otot

Mengeluarkan sampel kecil tisu otot untuk dilihat di bawah mikroskop, yang dipanggil biopsi otot

Doktor juga boleh melakukan ujian darah untuk mencari gen CLCN1. Ini boleh mengesahkan bahawa anda atau anak anda mempunyai penyakit ini.

Bagaimanakah miotonia kongenita dirawat?

Untuk merawat miotonia kongenita, anak anda mungkin perlu dirawat oleh satu pasukan doktor yang termasuk:

Pediatrik

Pakar Ortopedik – pakar yang merawat masalah dengan sendi, otot, dan tulang

Ahli terapi fizikal

Kaunselor genetik atau ahli genetik

Pakar neurologi, doktor yang merawat keadaan sistem saraf

Rawatan untuk miotonia kongenita akan menangani gejala-gejala tertentu anak anda. Ia mungkin termasuk ubat-ubatan dan senaman untuk mengendurkan otot yang tegang. Kebanyakan ubat-ubatan yang dipreskripsikan untuk simptom miotonia kongenita digunakan untuk tujuan eksperimen, maka ubat-ubatan ini diberikan secara off-label (untuk tujuan selain dari yang dinyatakan dalam panduan ubat tersebut).

Untuk melegakan ketegangan otot yang teruk, doktor mungkin memberi ubat, seperti:

Ubat penyekat saluran natrium seperti mexiletine

Ubat antisawan seperti carbamazepine (Tegretol), phenytoin (Dilantin, Phenytek), dan acetazolamide (Diamox)

Relaksasi otot seperti dantrolene (Dantrium)

Quinine ubat antimalaria (Qualaquin)

Ubat Antihistamin, seperti trimeprazine (Temaril)

Sekiranya miotonia kongenita diwarisi dalam keluarga anda, anda mungkin perlu merujuk kaunselor genetik. Kaunselor boleh melihat sejarah keluarga anda, melakukan ujian darah untuk memeriksa gen CLCN1, dan mengetahui risiko anda mempunyai anak dengan keadaan ini.

Perubahan gaya hidup & remedi di rumah

Apakah beberapa perubahan gaya hidup atau remedi di rumah yang boleh membantu saya menguruskan miotonia kongenita?

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.


Apa Itu Trigliserida? Jom Baca Artikel Ini Untuk Tahu Bahayanya Terhadap Tubuh Badan!

Definisi

Apa itu trigliserida?

Trigliserida adalah sejenis lemak di dalam darah yang digunakan oleh tubuh anda untuk menyimpan tenaga.

Jenis lemak ini terdapat dalam daging, produk tenusu, minyak sayuran dan lemak haiwan.

Hati juga membuat apa itu trigliserida terjadi.

Jika lemak ini terlalu banyak, ia boleh meningkatkan risiko mengidap
pankreatitis
 (radang pankreas) dan
penyakit arteri koronari
 (salur darah jantung), terutama pada wanita.

Apakah kebarangkalian ia terjadi?

Menurut kajian, kebanyakan orang yang berlebihan berat badan atau gemuk serta gagal melakukan aktiviti fizikal selama kira-kira 150 minit seminggu atau yang merokok, dilaporkan mempunyai kadar TG 200mg / dl atau lebih tinggi.

Orang  tua juga mungkin akan mendapat tahap trigliserida yang lebih tinggi.

Ia boleh menjejaskan pesakit pada semua peringkat usia.

Ia boleh diatasi dengan mengurangkan faktor risiko anda.

Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom trigliserida?

Trigliserida adalah kebiasaannya tidak menyebabkan simptom.

Walau bagaimanapun, jika trigliserida adalah tinggi buat anda disebabkan oleh keadaan genetik, anda mungkin melihat
mendakan lemak di bawah kulit anda
.

Ini dipanggil xanthomas.

Bila saya harus berjumpa doktor?

Jika anda mempunyai sebarang tanda atau simptom yang disenaraikan di atas atau mempunyai sebarang pertanyaan, sila berjumpa dengan doktor anda.

Tubuh setiap orang bertindak dengan cara berbeza.

Berbincanglah dengan doktor anda bagi mengetahui apa itu trigliserida dan rawatan terbaik untuk keadaan anda.

Punca

Apakah punca kondisi ini?

Trigliserida yang tinggi biasanya disebabkan oleh keadaan lain, termasuklah:

Berat berlebihan dan obesiti

Kencing manis yang tidak dikawal

Kelenjar tiroid yang kurang aktif

Penyakit buah pinggang

Pengambilan kalori biasa mendahului jumlah kalori yang dibakar

Minum alkohol secara berlebihan

Kekurangan Lipoprotein lipase dan / atau apo CII (gangguan resesif autosom berlaku di mana pengeluaran lipoprotein lipase yang tidak mencukupi menyebabkan kurang metabolisme  chylomicrons dan trigliserida)

Ubat-ubatan tertentu juga boleh meningkatkan trigliserida seperti: Tamoxifen, Steroid, beta blocker, Diuretik, Estrogen, pil kawalan kelahiran

Faktor-faktor Risiko

Apakah yang meningkatkan risiko saya kepada trigliserida?

Faktor-faktor yang boleh meningkatkan tahap trigliserida anda meliputi:

Berat badan berlebihan dan obesiti

Kekurangan aktiviti fizikal

Merokok

Penggunaan alkohol yang berlebihan

Tinggi karbohidrat dalam diet

Penyakit dan ubat tertentu

Sesetengah ganguan genetik

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani kondisi ini?

Cara utama untuk menangani tahap tinggi trigliserida adalah dengan memakan makanan yang sihat dan melakukan lebih banyak senaman.

Gaya hidup dan kaedah pengubatan sampingan berikut mungkin boleh membantu anda mengatasi trigliserida:

Kurangkan berat badan
.
Sekiranya berat badan anda berlebihan, kehilangan 2.5 – 4.5 kilogram boleh membantu menurunkan trigliserida anda. Motivasikan diri anda dengan memberi tumpuan kepada manfaat kehilangan berat badan, seperti mempunyai lebih tenaga, penampilan yang baik dan kesihatan yang lebih baik.

Kurangkan kalori
.
Ingat bahawa kalori tambahan ditukar kepada trigliserida dan disimpan sebagai lemak. Mengurangkan kalori anda akan mengurangkan trigliserida.

Elakkan makanan manis dan makanan yang diproses.
Karbohidrat mudah, seperti gula dan makanan yang dibuat dengan tepung putih, boleh meningkatkan trigliserida.

Pilih lemak yang sihat.
Lemak tepu yang terdapat di dalam daging (terutamanya daging merah) kepada lemak tidak tepu yang sihat , yang terdapat dalam tumbuh-tumbuhan (seperti minyak zaitun, kacang dan kanola) serta minyak yang kaya dengan omega-3 (seperti makarel dan salmon).

Hadkan penggunaan alkohol.
Alkohol mempunyai kalori yang tinggi serta gula, mempunyai kesan yang sangat kuat terhadap trigliserida. Bahkan jumlah alkohol yang sedikit dapat meningkatkan kadar trigliserida.

Bersenam dengan kerap
.
Matlamat untuk sekurang-kurangnya 30 minit aktiviti fizikal pada setiap hari atau kebanyakan hari dalam seminggu. Senaman yang teratur boleh menurunkan trigliserida dan meningkatkan kolesterol yang baik. Cuba lakukan latihan kecil semasa berehat atau menonton TV.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Kenapa Gigi Geraham Sakit Padahal Tidak Berlubang? 7 Perkara Ini Mungkin Puncanya!

“Kenapa gigi geraham sakit padahal tidak berlubang? Kali terakhir saya periksa, gigi saya nampak normal dan biasa! Apa punca kesakitan yang saya alami?”

Jika anda mengalami masalah di atas, percayalah, anda tidak berseorangan.
Sakit gigi merupakan mimpi ngeri kebanyakan orang.
 Jika gigi anda tiba-tiba sakit, ada banyak lagi punca lain yang boleh menjadi penyebab selain gigi berlubang.

Di bawah, kami senaraikan beberapa punca gigi geraham anda sakit tetapi tidak berlubang.

Untuk mendapatkan lebih banyak informasi tentang Kesihatan Mulut, sila dapatkannya
di sini
.

Kenapa gigi geraham sakit padahal tidak berlubang?

Anda
selalu berus gigi
, tapi gigi masih lagi sakit?

Walaupun rutin penjagaan oral anda A+, kadangkala kita tidak dapat lari daripada masalah gigi. Malah, ada banyak lagi punca lain yang boleh menyebabkan anda
rasa sakit di kawasan mulut
, terutamanya masalah yang berkaitan dengan gusi.

Tidak dinafikan, punca nombor 1 sakit gigi ialah kaviti. Kaviti selalunya terjadi disebabkan penjagaan mulut yang tidak lengkap. Namun, masalah sinus, jangkitan gusi atau gigi retak juga boleh menyebabkan kesakitan yang sama.

Mari ketahui 7 sebab kenapa gigi geraham sakit padahal tidak berlubang.

1. Anda mempunyai abses gigi

Abses gigi merupakan satu kondisi yang berlaku apabila nanah berkumpul di dalam gigi, gusi atau tulang yang memegang gigi di tempatnya. Punca utama
abses gigi ialah jangkitan bakteria.

Kadangkala, makanan yang tersangkut di celah gigi akan termasuk lebih dalam. Lama-kelamaan, sisa makanan yang berkumpul di sebalik gusi ini akan mereput dan menyebabkan jangkitan. Semakin cepat anda merawat abses gigi, semakin cepatlah ia akan sembuh.

2. Gigi retak atau pecah

Gigi yang retak atau pecah boleh menyebabkan kesakitan
. Gigi akan pecah jika anda menggigit makanan atau objek yang keras.

Sebab itulah, jangan sesekali gunakan gigi atau mulut anda sebagai alat! Kalau anda suka buka pek keropok dengan gigi, inilah masanya untuk berhenti.

Bergantung kepada keseriusan, anda mungkin perlukan implan atau bentuk korona (
dental crown
) untuk memperbaiki gigi yang patah.

Kenapa gigi geraham sakit padahal tidak berlubang? #3 Tumbuh gigi bongsu

Salah satu sebab kenapa gigi geraham sakit padahal tidak berlubang ialah
tumbuhnya gigi bongsu
. Gigi bongsu yang tidak tumbuh dengan betul akan menyebabkan kesakitan yang amat sangat.

Sebab itulah, ramai yang perlukan pembedahan untuk membuang gigi bongsu. Namun, ada juga yang
tumbuh gigi bongsu tetapi tidak memerlukan sebarang pembedahan.

Ada pesakit yang mengalami kesakitan sederhana. Ada juga yang tidak mengalami kesakitan langsung kerana gigi bongsu dapat tumbuh dengan betul.

Baca juga:

Sakit Tumbuh Gigi Bongsu, Lagi-lagi Bila Anak Remaja Yang Alaminya, Ini Cara Nak Buat!

Ini Punca Rasa Sakit ‘Lain Macam’ Jika Gigi Bongsu Tumbuh

4. Anda mengetap gigi tanpa sedar

Sebenarnya,
ramai orang yang mengetap gigi tanpa sedar
, terutamanya pada waktu malam. Mereka yang kerap mengetap gigi akan alami simptom lain seperti sakit kepala, lenguh pada kawasan rahang dan sakit mulut.

Malah, jika anda mengetap dengan kuat, besar kemungkinan gigi akan menjadi haus dan patah. Mereka yang mengetap gigi akan rasa
sakit pada seluruh rahang
 dan bukannya pada satu-satu gigi sahaja. Jika anda alami masalah ini, jumpa doktor secepat mungkin.

Kenapa gigi geraham sakit padahal tidak berlubang? 5#
Tampalan gigi tercabut

Tampalan gigi yang tercabut mungkin menjadi punca gigi geraham sakit. Jika anda gigit makanan yang keras, tampalan boleh pecah dan menyebabkan kesakitan.

Malah, makanan juga boleh tersangkut pada kawasan yang pecah dan menyebabkan ketidakselesaan dan
sensitiviti pada gigi.

6. Gusi anda semakin nipis

Kadangkala, gusi yang semakin menipis boleh menjadi punca sakit gigi. Tisu gusi yang semakin nipis boleh menyebabkan lapisan enamel terhakis.

Namun, kesakitan yang disebabkan oleh gusi yang nipis selalunya datang dan pergi. Ia akan menjadi semakin teruk ketika anda makan makanan yang panas atau sejuk.

7. Anda mempunyai jangkitan sinus

Sakit gigi ketika demam?
 Ini mungkin berlaku disebabkan jangkitan sinus. Lantai sinus terletak pada lelangit. Jadi, sinus yang membengkak atau alami inflamasi boleh menyebabkan kesakitan, terutamanya pada bahagian atas gigi.

Jika sinus anda menyebabkan sakit gigi, hampir semua gigi pada bahagian atas rahang akan rasa sakit. Dapatkan rawatan untuk masalah sinus yang dialami.
Jika tidak, sakit gigi yang dialami akan berterusan.

Jadi, jika anda mempunyai masalah sakit gigi, salah satu punca di atas mungkin merupakan penyebabnya. Jumpa doktor gigi secepat mungkin untuk rawatan lanjut.


“Sharenting”, Budaya Kongsi Gambar Anak di Media Sosial Yang Sangat Bahaya!

Anak merupakan satu anugerah yang tidak ternilai. Tidak hairanlah sekiranya kebanyakan ibu bapa kini sangat gemar kongsi gambar anak mereka kepada masyarakat. Perbuatan ini dikenali sebagai “
sharenting
“.

Seiring dengan era teknologi yang sangat pesat berlaku pada ketika ini, ibu bapa kini lebih mudah untuk berkongsi gambar anak mereka menerusi pelbagai platform media sosial.

Namun begitu, wujud pelbagai persoalan berkaitan perkara ini. Adakah berkongsi gambar anak di media sosial akan mengundang bahaya kepada mereka atau kepada anda?

Persoalan ini menjadi satu tanda tanya yang perlu diambil perhatian yang lebih oleh ibu bapa demi memastikan
kesejahteraan hidup anda dan keluarga
!

Apakah bahaya kongsi gambar anak di media sosial?

Ya, berkongsi gambar anak di media sosial sememangnya akan mengundang bahaya kepada mereka. Ini akan mendatangkan pelbagai kesan negatif dan yang paling penting antaranya adalah salahguna gambar terbabit.

Gambar si manja anda mungkin akan dicuri dan disimpan oleh
golongan pedofilia dan pemangsa atas talian
. Selain itu, ia juga berpotensi dicuri dan disunting oleh individu tidak bertanggungjawab untuk tujuan peribadi.

Oleh itu, anda perlu lebih prihatin dan tidak memandang enteng perkara yang mungkin diambil mudah oleh kebanyakan ibu bapa kini.

Situasi yang jadi punca bahaya kongsi gambar anak di media sosial

Sebenarnya, berkongsi gambar anak anda di media sosial untuk tujuan disimpan dan ditunjuk kepada mereka apabila dewasa kelak tidak salah.

Anda boleh guna akaun yang mempunyai mod peribadi untuk lebih selamat. Pun begitu, terdapat beberapa perkara yang perlu anda tahu sebelum
memuat naik gambar tersebut ke media sosial
 berkaitan situasi gambar terbabit.

Sebagai ibu bapa anda perlu sentiasa berhati-hati dan berfikir tentang setiap kemungkinan yang bakal berlaku sebelum memuat naik gambar anak anda ke media sosial.

Berikut merupakan beberapa situasi gambar yang anda tidak perlu kongsikan ke dalam media sosial:

#1. Gambar yang menampakkan anak individu lain

Sekiranya anda hendak memuat naik gambar anak anda yang turut menampakkan anak individu lain, berhubung terlebih dahulu dengan ibu bapa mereka.

Walaupun pada hemat anda gambar tersebut tidak mempunyai apa-apa masalah, pandangan ibu bapa lain kadangkala berbeza. Jika ibu bapa lain tidak selesa dengan cadangan anda, jangan lakukannya dan padam gambar tersebut daripada koleksi anda.

#2. Gambar si manja anda sedang mandi atau tidur

Gambar ketika anak anda sedang mandi merupakan gambar yang tidak sepatutnya dimuat naik ke media sosial anda. Ini kerana ketika sedang mandi atau tidur, anak anda mungkin akan berada dalam keadaan bogel atau separuh bogel.

Begitu juga dengan gambar
anak anda ketika sedang tidur
. Gambar ini mungkin tampak comel di mata anda tetapi golongan pedofilia dan pemangsa atas talian tidak akan berfikir sedemikian dan akan menggunakan gambar-gambar ini untuk tujuan peribadi.

#3. Gambar lokasi si manja anda selalu berada

Jangan sesekali mendedahkan lokasi anak anda selalu berada menerusi gambar di media sosial. Sebagai contoh, lokasi rumah, sekolah, taska, taman permainan atau lain-lain lagi lokasi anak anda selalu berada.

Ini untuk mengelakkan bahaya
penghendap atau penculik
 yang selalu mencuba mencari peluang untuk mengapa-apakan anak anda.

#4. Gambar yang tidak disukai oleh si manja anda

Sebelum memuat naik sebarang gambar anak anda ke media sosial, pastikan anda berbincang terlebih dahulu dengan mereka sama ada mereka suka atau tidak gambar tersebut.

Jika mereka masih terlalu kecil, fikirkan sejenak akan perasaan mereka pada masa hadapan kelak sekiranya melihat gambar itu.

Gambar yang pada pandangan mata anda comel, mungkin tidak pada mereka dan akan mendatangkan aib pada mereka dewasa kelak. Oleh itu, hormati keputusan dan pertimbangan mereka.

Jangan sesuka hati kongsi gambar si manja

Konklusinya, perbuatan ini adalah sangat tidak selamat. Jadi, sila tegah diri dari berkongsi gambar anak anda di mana-mana platform media sosial. Ketahuilah bahawa banyak pemangsa atas talian di luar sana sedang memerhati!

Hello Health Group
 tidak menyediakan nasihat perubatan, diagnosis, atau rawatan.

Baca juga:

Suka Kongsi Gambar Anak Tantrum Di Media Sosial? Ini Sebab Anda Perlu BERHENTI Melakukannya

Gambar Baby Comel: Bagaimana Mahu Mendapatkannya

Kenangan Memudar Seperti Gambar-gambar Lama


Aduh, Muka Lawa Jadi Teruk Sebab Jerawat! Hati-Hati Elak Ubat Bukan Preskripsi

Jerawat sering kali menganggu kebanyakan orang, namun keadaan jerawat yang teruk boleh menyebabkan tekanan pada seseorang. Jerawat yang teruk kadang-kadang dipanggil jerawat sistik (
cystic acne
) yang meradang, sering menyakitkan dan boleh berlaku pada tubuh dan muka.

4 jenis jerawat yang teruk

Terdapat jenis lain jerawat yang teruk, tetapi ini adalah yang paling biasa:

Nodulocystic acne:
Ciri yang membezakan jrawat jenis ini adalah sista yang meradang, yang mana terdapat benjolan dengan nanah, cecair atau bahan lain. Sista yang menyakitkan ini boleh membesar dan sering ditemui pada bahagian bahu, belakang, dada leher dan wajah.

Acne conglobata:
Ia adalah bentuk jerawat yang jarang dan luar biasa. Ia berlaku apabila bentuk sista yang besar dan menyakitkan menyambung di bawah kulit, menjadikannya kelihatan dan meninggalkan parut. Ia paling sering menyerang lelaki muda. Tanda pertama jerawat ini mungkin jerawat yang menjadi lebih teruk berbanding menjadi lebih baik, akhirnya meradang dan dijangkiti. Nodul ini dipenuhi dengan nanah dan mungkin mempunyai bau busuk.

Acne fulminans:
 Jenis jerawat ini dicirikan oleh keradangan yang tiba-tiba dan teruk yang menjejaskan seluruh badan. Ia berkaitan dengan kenaikan hormon lelaki, dan paling biasa dalam kalangan lelaki semasa remaja.

Gram negative folliculitis:
Ia adalah jenis jangkitan yang kelihatan seperti jerawat yang buruk. Ia berlaku apabila folikel di dalam kulit meradang akibat jangkitan bakteria. Ia kadang-kadang berlaku pada mereka yang cuba merawat jenis jerawat yang teruk lain dengan antibiotik topikal atau oral dalam tempoh masa yang lama.

Elakkan produk jerawat bukan preskripsi

Rawatan jerawat amat penting bagi mengelakannya meninggalkan kesan parut. Jika anda mempunyai masalah jerawat yang teruk, perkara pertama yang perlu dilakukan adalah hindari produk jerawat buka preskripsi kerana ia mungkin tidak akan berfungsi untuk keadaan jerawat yang teruk.

Jerawat yang teruk mesti dirawat oleh profesional perubatan. Ini kerana anda memerlukan ubat jerawat preskripsi untuk benar-benar mengawal jerawat anda yang teruk. Ini bermakna perlu berjumpa pakar dermatologi. Ia mungkin kelihatan seperti banyak masa dan perbelanjaan tambahan, tetapi sebaik sahaja anda mula melihat penambahbaikan sebenar, sudah pasti akan mengembirakan anda.

Bagaimana pakar dermatologi membantu masalah anda?

Apabila seseorang mempunyai jerawat yang teruk, pakar dermatologi sering mencadangkan rawatan yang berikut.

1.
Antibiotik dan ubat untuk jerawat

Ini sering menjadi rawatan pertama yang dicadangkan untuk jerawat yang teruk. Pengambilan antibiotik boleh mengurangkan kemerahan dan bengkak jerawat. Dan, ubat yang anda gunakan pada kulit berfungsi untuk mengurangkan bakteria dan liang yang tersumbat.
Sekiranya rawatan ini gagal membersihkan kulit anda, pakar kulit anda boleh menukar antibiotik anda atau berbincang dengan anda mengenai isotretinoin.

2. Isotretinoin

Ini adalah ubat kuat yang menyerang semua empat punca jerawat iaitu bakteria, liang tersumbat, minyak yang berlebihan, dan keradangan (kemerahan dan pembengkakan). Kira-kira 85% pesakit melihat pembersihan kekal selepas satu tempoh isotretinoin.

Oleh kerana ia mungkin menyebabkan kesan sampingan, anda perlu berhati-hati mempertimbangkan sama ada anda ingin mengambil ubat ini atau sebaliknya. Jika anda memutuskan untuk mengambil isotretinoin, anda mesti mendaftar dalam program pemantauan.

3. Pil kawalan kelahiran (wanita sahaja)

Pil kawalan kelahiran boleh menjadi sebahagian daripada pelan rawatan jerawat yang berkesan. Apabila merawat jerawat yang teruk, pil kawalan kelahiran boleh digunakan bersama dengan antibiotik atau ubat yang dipanggil spironolactone untuk mengawal jerawat.

Sekiranya memilih pengambilan pil ini, adalah penting untuk memberitahu pakar kulit anda mengenai semua keadaan perubatan anda, termasuk penyakit jantung. Pakar dermatologi anda mesti mempertimbangkan risiko penggunaan pil kawalan kelahiran untuk merawat jerawat berbanding manfaatnya.

4. Sporonolactone (wanita sahaja)

Ubat ini juga berkesan bagi merawat jerawat yang teruk pada wanita. Ia mengurangkan minyak yang berlebihan. Jika ia menjadi pilihan anda, pastikan anda memberitahu pakar kulit anda mengenai semua keadaan perubatan anda.

5. Pembuangan jerawat

Pakar dermatologi anda boleh menggunakan beberapa teknik yang berbeza untuk mengeluarkan sista besar atau nodul. Salah satu cara pakar dermatologi anda membuang sista atau nodul yang menyakitkan adalah menyuntiknya dengan kortikosteroid. Ini membantu mengurangkan saiz dan kesakitan dengan cepat.

6.
Prednisone berdos rendah

Ini adalah kortikosteroid kuat. Pakar dermatologi menetapkannya untuk merawat jenis jerawat yang sangat serius yang dipanggil jerawat fulminans. Ia juga digunakan untuk merawat
pityrosporum folliculitis
, ruam seperti gatal-gatal.

Oleh itu, tanpa rawatan khusus, jerawat yang teruk boleh menyebabkan parut yang besar dan berlaku kerosakan pada kulit serta masalah emosi dan kurang keyakinan diri.
Semua jenis jerawat yang teruk perlu didiagnosis dan dirawat oleh pakar dermatologi.


Jom Bongkar! Ini 9 Sebab Mengapa Kulit Jari Dekat Kuku Mengelupas

Kulit jari mengelupas dan kering adalah perkara biasa untuk berlaku. Tetapi untuk sesetengah individu, kulit jari dekat kuku mengelupas berlaku disebabkan masalah kesihatan. Ada 9 sebab perlu anda ketahui.

Untuk mendapatkan lebih banyak informasi tentang Kesihatan Kulit, sila dapatkannya
di sini
.

Mengapa kulit jari mengelupas?

Pastinya masalah kulit mengelupas pernah dialami oleh kebanyakan individu. Ia boleh berlaku pada mana-mana bahagian badan seperti kaki, lengan termasuklah hujung jari.

Kulit mengelupas mungkin disebabkan beberapa faktor tertentu. Adakalanya ia disebabkan faktor persekitaran yang kering.

Walau bagaimanapun, apabila kulit jari dekat kuku mengelupas, ia mungkin petanda masalah yang lebih serius. Berikut dikongsikan 9 sebab mengapa ia berlaku, antaranya:

1. Kulit kering

Kulit kering menjadi antara punca utama mengapa anda mengalami masalah kulit mengelupas
.

Keadaan ini biasanya berlaku apabila berada dalam
cuaca sejuk dan kering
. Ia juga boleh berlaku selepas anda mengeringkan badan setelah mandi air suam.

Bahan kimia yang terkandung dalam sabun
 atau produk kegunaan harian juga boleh menjadi punca kulit kering.

Terdapat juga simptom lain yang muncul bersama masalah kulit kering seperti kegatalan, kulit merekah, kemerahan atau rasa kebas.

Jika ini berlaku, gunakan sabun yang mengandungi bahan lebih selamat dan
sebaiknya gunakan pelembap
. Anda juga disarankan menghindari penggunaan air suam untuk mandi atau mencuci tangan.

2. Kerap mencuci tangan

Dengan
 penularan kes coronavirus di merata-rata tempat
, sememangnya setiap individu digalakkan untuk membasuh tangan dengan lebih kerap.

Namun, perlakuan ini turut menyumbang kepada masalah kulit jari mengelupas.

Walaupun
tabiat mencuci tangan baik untuk mengurangkan penyebaran bakteria
, namun membasuh tangan dengan sabun secara berlebihan boleh menyebabkan kulit jadi kering dan akhirnya kulit jari dekat kuku mengelupas.

Kekerapan mencuci akan menyebabkan kandungan minyak pada kulit akan hilang dan kulit kehilangan kelembapan.

Ini sekali gus membolehkan sabun menyerap ke lapisan kulit yang lebih sensitif. Haa..wujudlah masalah iritasi dan mengelupas!

Mencuci tangan tidak salah, cuma untuk elakkan kulit kering, pastikan anda
memakai losen pelembap
, okay?

3. Penggunaan produk tidak bersesuaian

Sesetengah bahan kimia dalam pelembap, sabun, syampu dan produk kecantikan mungkin boleh menyebabkan kerengsaan kepada kulit sehingga kulit mengering dan mengelupas.

Punca kerengsaan termasuk ubat antibakteria, pengawet seperti formaldehid dan
isothiazolinones cocamidopropyl betaine.

Jika anda
mempunyai kulit sensitif
, anda disarankan untuk mengelakkan produk yang mengandungi bahan kimia kuat dan tinggi.

Biasanya produk untuk kulit sensitif tidak akan mengandungi pewangi dan penyebab kerengsaan lain.

4. Selaran matahari menyebabkan kulit jari mengelupas

Terdedah kepada
sinaran matahari untuk tempoh yang panjang boleh menyebabkan selaran matahari
 (
sunburn
).

Keadaan tersebut akan mengakibatkan kulit terasa sensitif apabila disentuh.

Keadaan itu akan berubah menjadi kemerahan dan mulai kering, akhirnya kulit mengelupas. Ia memerlukan beberapa tempoh masa untuk kulit kembali pulih seperti biasa.

Untuk mengurangkan kemerahan dan kerengsaan anda boleh memakai losen dan pelembap pada bahagian yang terkena selaran matahari.

5. Tabiat menghisap jari

Ini merupakan tabiat yang wujud sedari kecil pada sesetengah individu, selalunya
dilakukan ketika dalam kegelisahan
. Namun, tanpa disedari ia boleh menjadi punca kulit mengelupas.

Jika si kecil mempunyai tabiat seperti ini, anda disarankan untuk mendapatkan nasihat doktor untuk mendapatkan penyelesaian terbaik.

Baca juga:

Alami Kulit Mengelupas, Kering & Gatal? Semak 5 Punca Ini Dahulu Untuk Tahu Rawatan Betul!

Kulit Kering Dan Mengelupas? Ia Mungkin Angkara Aircond Di Rumah Anda!

6. Tindak balas cuaca

Berdepan dengan perubahan cuaca seperti hujan (sejuk) dan panas secara mendadak boleh menjadi punca kulit kering, merekah dan mengelupas.

Berada dalam cuaca yang panas boleh menyebabkan kulit mengelupas.

 Untuk menghindari keadaan ini, cadangan terbaik adalah mengelak pakaian ketat, elakkan mandian air panas dan memakai pelembap dengan kerap.

Masalah kesihatan turut menjadi punca kulit jari mengelupas:

7. Ekzema

Mempunyai masalah kulit dengan kerengsaan atau atopic dermatitis juga menyebabkan ekzema pada tangan. Ia akan kelihatan seperti kemerahan, merekah, kegatalan dan lebih sensitif apabila disentuh.

Selain terkena bahan kimia, genetik juga boleh menjadi punca masalah ekzema
. Jika keadaan ini berlanjutan, sebaiknya dapatkan pemeriksaan doktor dengan segera.

Untuk menghindari keadaan ini, anda sangat disarankan untuk menggunakan sabun dengan bahan lembut, menghindari air panas dan kerap menggunakan losen pelembap. Jika anda tahu punca penyebab ekzema, elakkan!

8. Alahan

Alahan turut menjadi punca kulit kering dan mengelupas. Keadaan yang berlaku jika berlaku alahan adalah seperti kulit kemerahan, kegatalan, akhirnya melepuh dan mengelupas.

Jika
mengalami alahan, anda mungkin memerlukan rawatan perubatan segera
. Jika keadaan semakin teruk atau berlangsung untuk tempoh lebih 1 atau 2 hari, jumpa doktor segera, okay?

9. Psoriasis penyebab kulit jari mengelupas

Kulit mengelupas merupakan
antara simptom psoriasis
, yang menyebabkan kemerahan dan kerengsaan pada kulit.

Ia biasanya berlaku pada siku, lutut, kulit kepala dan bahagian bawah hujung jari, tetapi ia juga boleh berlaku pada mana-mana bahagian badan.

Ia adalah 1 penyakit autoimun, bermaksud sistem imun badan tersilap menyerang sel-sel kulit yang sihat. Ia bukan 1 penyakit berjangkit dan tidak akan menular.

Tiada rawatan boleh menghilangkan psoriasis, tetapi
penggunaan krim atau salap khas untuk kulit,
topikal kortikosteroid
 boleh melegakan simptom yang dialami
.


Sebagai Orang Asia, Anda Berisiko Kena Diabetes! Ambil Tahu Sebabnya, Klik Artikel Ini

Ramai orang tahu perihal diabetes. Tetapi tahukah anda risiko kencing manis boleh berlaku kepada sesiapa tanpa mengira usia?

Diabetes merupakan penyakit kronik yang dikaitkan dengan
kandungan gula
tinggi dalam darah menyebabkan individu mengalami simptom seperti kehausan, kerap kencing dan kelesuan.

Walau bagaimanapun serius ke kencing manis ni?

Untuk mendapatkan lebih banyak info tentang Kencing Manis sila dapatkannya
di sini.

Risiko kencing manis menjelang 2025 di Malaysia

Malaysia merupakan negara yang mempunyai bilangan pesakit kencing manis tertinggi di rantau Asia.

Pada tahun 2019, menurut Menteri Kesihatan, Datuk Seri Dr Dzulkefly Ahmad, 3.6 juta rakyat Malaysia telah didiagnosis dengan penyakit tersebut.

Jumlah ini dijangkakan meningkat menjelang tahun 2025 kepada 7 juta individu.

Peningkatan kepada anggaran jumlah tersebut melihat kepada beberapa faktor seperti insiden masalah
obesiti
 dan berat badan berlebihan dalam kalangan rakyat Malaysia serta gaya hidup yang tidak aktif.

Baca juga:

Masalah ini kian meruncing memandangkan mereka yang didiagnosis dengan kencing manis memerlukan
rawatan
 jangka masa panjang yang menelan kos yang besar.

 Ia boleh mempengaruhi jumlah perbelanjaan negara, kualiti hidup rakyat secara menyeluruh dan peningkatan kepada insiden kecacatan kekal berikutan amputasi kaki yang terpaksa dilakukan bagi membendung masalah ini.

Malaysia mempunyai sistem kesihatan yang dianggap sebagai terbaik di dunia.

Kerajaan membelanjakan berbilion ringgit dalam menyediakan subsidi rawatan kesihatan di klinik dan
hospital kerajaan
 bagi memastikan hak individu untuk mendapatkan rawatan tidak terbatas dek kekangan kewangan.

Namun, dari segi kesembuhan dan pengawalan simptom, ia bergantung kepada pesakit tersebut.

Tanpa kepatuhan terhadap ubat atau pelan pemakanan yang diberikan, keadaan pesakit akan terus menjadi bertambah buruk sehingga berlakunya komplikasi yang boleh mengancam nyawa.

Risiko kencing manis 2x ganda buat orang Asia dan Hispanik di Amerika

Salah satu daripada faktor risiko penting untuk seorang individu itu mendapat masalah diabetes adalah obesiti.

Ia merupakan satu masalah kronik yang berpunca daripada pengambilan jumlah
 kalori
 secara berlebihan bersama dengan pengamalan gaya hidup tidak aktif.

Di Amerika Syarikat, kajian yang dijalankan oleh Pusat Kawalan Penyakit Berjangkit (CDC) telah mendapati , mereka yang berketurunan Asia dan Hispanik mempunyai risiko dua kali ganda lebih tinggi untuk mendapat diabetes.

Kencing manis dianggap sebagai pembunuh dalam diam. Majoriti mereka yang mempunyai masalah tersebut tidak tahu menahu akan hal itu menyebabkan proses penyakit berlarutan hingga ia menjadi semakin teruk.

Menurut CDC, seramai 1.4 juta kes kencing manis didiagnosis di Amerika Syarikat setiap tahun.

Apa yang lebih membimbangkan adalah dianggarkan 8.1 juta individu di Amerika tidak tahu berkenaan dengan status masalah kencing manis mereka.

Ini merupakan satu perkara yang perlu diatasi memandangkan 90% daripada individu yang menghidap
kencing manis jenis 2
 boleh diubati dengan perubahan gaya hidup.

Kelainan pada nilai BMI bagi orang Asia di serata dunia

Jika anda sedar, risiko kencing manis serta penyakit kronik seperti penyakit jantung meningkat apabila
nilai jisim berat badan (BMI)
 individu berada pada paras tidak normal.

Ini disebabkan pelbagai jenis kajian menunjukkan peningkatan insiden penyakit kronik jika BMI individu berada di bawah paras normal (masalah kurang berat badan).

Nilai ideal berada di antara 18.5 hingga 24.9 kg/m
2
. Namun tahukah anda, nilai tersebut tidak boleh diguna pakai dalam populasi orang Asia?

Menurut Pertubuhan Kesihatan Sedunia (WHO), terdapat tiga faktor  menjadi sumber kepada perubahan nilai BMI bagi orang Asia.

Peningkatan risiko kencing manis jenis 2 dan penyakit
kardiovaskular
 kalangan orang Asia yang mempunyai BMI di bawah 25 kg/m
2

Terdapat bukti kajian yang menunjukkan bahawa kaitan di antara BMI, peratusan
lemak badan
 dan distribusi lemak badan berbeza antara populasi. Orang Asia yang mempunyai BMI 24 kg/m
2
mempunyai peratusan lemak badan yang lebih tinggi berbanding dengan populasi Eropah pada nilai BMI yang sama

Terdapat banyak cubaan bagi menyelaraskan nilai BMI penduduk populasi spesifik dengan nilai BMI yang ditetapkan oleh WHO. Ini jelas menunjukkan keperluan untuk menetapkan nilai BMI bagi populasi yang berbeza

Walaupun jelas menunjukkan bahawa nilai BMI
orang Asia
 berlainan berbanding dengan populasi lain, namun kebanyakan maklumat yang diberikan kepada populasi umum menggunakan nilai BMI yang tidak bersesuaian.

Akibatnya, majoriti individu Asia menggunakan 25.0 kg/m
2
sebagai tanda aras bagi BMI normal walhal bagi populasi Asia, nilai tersebut sepatutnya berada pada tanda aras 22.9 kg/m
2
.

Ambil tahu berkenaan dengan perkara ini dan nilai BMI boleh digunakan untuk mengetahui risiko seseorang mendapat
penyakit kronik
.

Risiko kencing manis & Obesiti

Obesiti faktor risiko utama bagi kebanyakan penyakit kronik dan kanser tertentu.

Pengambilan
 kalori
 berlebihan ditambah lagi dengan gaya hidup tidak aktif merupakan punca utama sukar dibendung dalam usaha untuk mewujudkan masyarakat sihat.

Secara teorinya, apabila sel mempunyai terlalu banyak sumber tenaga
glukosa
 untuk diproses, signal bagi mengurangkan reseptor insulin pada permukaan sel akan terbentuk.

Ini merupakan asas kepada terbentuknya permasalahan berkaitan dengan kerintangan insulin.

Perubahan gaya hidup elak risiko kencing manis

Mereka didiagnosis dengan kencing manis pada tahap awal kebiasaannya tidak memerlukan ubat untuk mengawal kadar gula dalam darah.

Apa yang perlu adalah perubahan corak pemakanan dan mengamalkan gaya hidup sihat melalui senaman, tidur yang mencukupi dan penjagaan
kesihatan mental
.

Malaysia bukan sahaja negara yang mempunyai pesakit diabetes tertinggi, ia juga digelar negara tergemuk di rantau Asia.

Tidak pelik jika difikirkan secara logik, negara yang mempunyai kadar obesiti tertinggi kebiasaannya memegang rekod
pesakit diabetes
 tertinggi pada masa sama.

Oleh sebab orang Asia sangat terdedah untuk mendapat penyakit diabetes, saringan awal perlu dilakukan terutamanya bagi mereka yang mempunyai faktor risiko tertentu.

Di Malaysia, bagi individu tidak mempunyai faktor risiko, mereka perlu menjalani ujian saringan diabetes seawal usia 30 tahun.

Konklusi

Kencing manis bukanlah satu penyakit kronik boleh dipandang ringan. Komplikasinya boleh mempengaruhi kualiti hidup individu dan menyebabkan kecacatan kekal.

Jika anda mempunyai risiko kencing manis atau simptom seperti
kerap kencing
, kerap haus dan lesu, lakukan pemeriksaan doktor sekarang.


Hati-Hati Pesakit Diabetes Berisiko Mengalami Jangkitan Dalam Mulut, Perhatikan Simptom Ini

Tahukah anda, penghidap diebetes lebih mudah untuk mendapat penyakit kandidiasis mulut berbanding mereka yang tidak mempunyai diabetes. Anda tahu apakah itu penyakit kandidiasis? Ini penerangannya.

Untuk mendapatkan lebih banyak info tentang Kencing Manis, sila dapatkan
di sini
.

Makna penyakit kandidiasis

Dalam tubuh badan manusia,
 terdapat yis yang tumbuh secara semula jadi.

Namun, apabila yis ini tumbuh dengan kadar yang terlalu banyak atau berlebihan, maka ia boleh menyebabkan masalah kepada tubuh badan manusia.

Penyakit kandidiasis adalah penyakit jangkitan yis daripada sejenis yis yang bernama Candida Albicans
.

Penyakit kandidiasis biasa berlaku di kawasan tubuh badan manusia yang lembap dan hangat. Antaranya seperti bahagian kemaluan, kulit dan juga pada mulut.

Bagi mereka yang mempunyai diabetes atau kencing manis, anda mempunyai risiko yang lebih tinggi untuk mendapat penyakit kandidiasis ini.

Malah, rawatan bagi merawat penyakit kandidiasis juga akan menjadi lebih sukar jika anda menghidap diabetes.

Bagaimana diabetes boleh menyebabkan penyakit kandidiasis?

Penghidap kencing manis mempunyai risiko yang lebih tinggi untuk mendapat kandidiasis berbanding mereka yang tidak mempunyai kencing manis.

Malah, jika penyakit diabetes yang dialami tidak diuruskan dengan baik, maka risikonya akan menjadi lebih tinggi.

Berikut adalah faktor-faktor mengapa diabetes boleh menyebabkan penyakit ini berkembang:

#1. Gula yang berlebihan

Apabila anda mempunyai diabetes, sememangnya paras gula darah anda akan menjadi lebih tinggi berbanding paras normal.

Gula yang terlalu tinggi ini boleh menggalakkan pembiakan yis menjadi lebih banyak dan berlebihan.

Apabila paras gula darah anda terlalu tinggi, lebihan gula ini akan dikeluarkan oleh tubuh melalui mukus atau lendir tubuh, perpeluhan dan juga air kencing.

Oleh itu, yis akan menjadi lebih mudah melekap pada sel kulit dan kelenjar mukus disebabkan kehadiran gula yang tinggi.

Gula berperanan menjadi makanan atau sumber tenaga untuk yis membiak.

Selain itu, penghidap diabetes juga mempunyai paras glikogen yang tinggi.

Glikogen adalah sejenis bahan yang disimpan dalam tisu badan sebagai simpanan karbohidrat.

Glikogen yang berlebihan pada faraj boleh meningkatkan tahap keasidan faraj.

Ini juga boleh meningkatkan risiko pembiakan yis secara berlebihan.

#2. Sistem imun yang semakin lemah

Diabetes yang tidak terkawal atau diuruskan dengan baik mungkin akan menghalang tindak balas imun tubuh.

Oleh sebab itu, mereka yang mempunyai diabetes lebih mudah untuk mendapat jangkitan kandidiasis.

Ada kajian menyatakan,
paras gula darah yang tinggi boleh menyebabkan penekanan ke atas protein imun tertentu.

Protein ini membantu sel imun tubuh untuk melawan sebarang serangan dan jangkitan yang berlaku dalam tubuh.

Apabila penyakit diabetes berlaku, maka protein imun ini tidak dapat berfungsi dengan baik lalu menyebabkan jangkitan kandidiasis.

#3. Jangkitan yang kerap berlaku

Apabila sesuatu kawasan tubuh itu pernah dijangkiti dengan yis, maka adalah lebih mudah untuk jangkitan yis berlaku kembali.

Mereka yang mempunyai diabetes berisiko lebih tinggi untuk mendapat jangkitan berulang.

Simptom-simptom kandidiasis mulut

Antara kawasan tubuh yang mudah untuk mendapat jangkitan ini ialah mulut.

Kandidiasis mulut adalah antara jenis jangkitan yis yang mudah berlaku dalam kalangan penghidap diabetes.

Bagaimana untuk mengetahui tanda kandidiasis mulut ini? Ini simptom-simptomnya:

Terdapat pecahan atau rekahan pada hujung bibir anda

Berlakunya kemerah-merahan dalam mulut

Berlakunya pendarahan dalam mulut

Berasa pahit atau tidak enak dalam mulut anda

Kesakitan pada mulut termasuklah pada bahagian tekak

Terdapat tompokan berwarna putih berkrim dalam mulut anda iaitu di kawasan pipi, lidah, bibir dan juga tekak

Adakah kandidiasis mulut sesuatu yang serius?

Kandidiasis adalah antara jenis jangkitan yis yang biasa berlaku dalam kalangan pesakit diabetes.
Begitu juga dengan kandidiasis mulut.

Ia mungkin berlaku beberapa kali namun ia bukanlah satu perkara yang serius.

Namun, jika ia kerap berlaku tanpa sebarang rawatan yang wajar, ia boleh menyebabkan jangkitan yang lebih teruk.

Malah, ia juga boleh menjangkiti orang lain seperti pasangan dan anak-anak anda.

Bolehkah kandidiasis mulut ini dirawat?

Ya, ia boleh dirawat dengan menggunakan krim anti kulat atau ubat makan.

Antara jenis ubat sapuan yang sering digunakan untuk merawat jangkitan ini adalah seperti
clotrimazole
,
ketoconazole
,
imidazole
,
 fluconazole
dan
 itraconazole
.

Ini cara untuk anda elakkan jangkitan kandidiasis

Bagi penghidap diabetes, anda semestinya perlu mengawal paras gula darah anda untuk mencegah jangkitan ini daripada berlaku kembali.

Selain itu, bagi mengelakkan kandidiasis mulut daripada berlaku, anda perlu melakukan perkara-perkara ini:

Jaga kesihatan mulut anda dengan baik.
Berus gigi sekurang-kurangnya dua kali sehari dan lakukan flos gigi juga.

Kumur mulut anda setiap kali selepas makan. Ini bagi mengelakkan sebarang sisa gula melekat dalam mulut anda.

Gunakan pembersih mulut untuk membantu menghalang jangkitan bakteria dan juga kulat dalam mulut.

Lakukan pemeriksaan mulut dan gigi secara berkala.
 Anda disarankan untuk berjumpa doktor gigi sekurang-kurangnya enam bulan sekali.


Fahami Jenis Komponen Darah Anda

Darah, cecair yang memastikan kelangsungan pelbagai fungsi badan anda sebenarnya bukanlah terdiri daripada bahan biologi yang sama. Terdapat pelbagai
komponen dalam darah
 termasuklah plasma, sel darah merah, sel darah putih, platelet dan banyak lagi. Sel darah merah merupakan komponen darah yang membentuk hampir 45% daripada darah dan menentukan pengkelasan jenis darah dalam bidang perubatan. Komponen-komponen lain yang membentuk peratusan yang melengkapkan cecair penting dalam badan anda ini termasuklah bahan-bahan kimia dan gas.

Komponen darah

Anda pasti sudah mengetahui atau pernah mendengar tentang jenis darah A, B dan O serta pengkelasan sebagai rhesus positif atau negatif. Pengkelasan jenis komponen darah yang dimaksudkan di sini adalah terhadap sel darah merah. Tahukah anda bagaimana dan atas dasar apa darah anda dikelaskan?

Apa itu jenis komponen darah?

Terdapat dua jenis pengkelasan darah yang penting dalam bidang perubatan, iaitu pengkelasan A,B dan O serta pengkelasan Rhesus positif dan negatif.

Darah manusia dikelaskan berdasarkan kehadiran atau ketidakhadiran antigen pada membran sel darah merah. Membran sel darah merah jenis A mengandungi antigen A; kumpulan B mengandungi antigen B; Kumpulan darah AB memiliki kedua-dua A dan B pada permukaan membran sementara kumpulan darah O tidak memiliki kedua-dua antigen A & B dalam membran sel darah merah.

Pengkelasan Darah

Selain daripada antigen A dan B, terdapat protein yang dipanggil faktor Rh, yang ada (+) atau tidak (-) pada membran sel darah merah, menghasilkan 8 jenis darah yang anda ketahui (A +, A-, B +, B-, O + , O-, AB +, AB-).

Sebenarnya, bukan antigen A, B dan faktor Rhesus sahaja yang wujud pada membran sel darah merah. Terdapat lebih daripada 600 antigen lain yang diketahui, kehadiran atau ketiadaannya yang menghasilkan jenis darah yang jarang dijumpai. Ini juga bermakna terdapat pelbagai lagi kumpulan darah unik yang tidak anda ketahui seperti
jenis darah Bombay
.

Jenis darah tertentu juga unik kepada kumpulan etnik atau kaum tertentu. Itulah sebabnya pendermaan darah Afrika-Amerika mungkin harapan terbaik untuk keperluan pesakit dengan penyakit sel sabit, kebanyakan daripadanya berketurunan Afrika.

Bagaimana pendermaan darah ditentukan?

Pemindahan darah tidak boleh dilakukan sesuka hati kerana kesan perubatannya. Disebabkan itu, penemuan dan pemahaman tentang jenis darah membantu bidang perubatan melaksanakan prosedur ini dengan selamat. Semuanya bergantung kepada tindak balas
antigen
 dan antibodi dalam badan anda.

Sel darah merah mempunyai antigen pada permukaannya, sementara plasma mempunyai antibodi di dalamnya. Antigen dan antibodi kedua-duanya adalah komponen sistem imun yang penting dalam badan. Antigen boleh menyebabkan tindak balas sistem imun. Sementara antibodi bertindak balas dengan menyerang antigen.

Contohnya, bagi mereka yang mempunyai jenis darah A, anda mempunyai antigen A pada membran sel darah merah atau di mana-mana permukaan sel dalam badan anda (Jika jenis darah anda positif atau negatif, merujuk kepada faktor Rh). Sementara plasma anda mengandungi antibodi terhadap antigen jenis B. Ini menyebabkan tindak balas yang membunuh sel-sel yang mengandungi antigen jenis B.

Oleh itu, jenis darah A hanya boleh menerima darah jenis A atau darah O sahaja kerana badan anda akan bertindak balas kepada antigen B. Anda pula boleh menderma darah kepada mereka yang jenis A atau jenis AB (yang tidak mengandungi sebarang antigen). Sementara darah Rh-negatif diberikan kepada pesakit Rh-negatif, dan darah Rh-positif atau Rh-negatif boleh diberikan kepada pesakit Rh-positif.

Penderma dan Penerima Universal

Darah jenis AB, tidak menghasilkan antibodi terhadap antigen jenis A atau B. Disebabkan itu, mereka boleh menerima darah daripada semua kumpulan; dan digelar ‘penerima universal’. Tetapi, mereka hanya boleh menyumbang darah kepada orang lain dengan jenis darah AB kerana antigen yang mereka miliki boleh menyebabkan tindak balas dalam penerima lain.

Jika anda adalah jenis darah O, sel-sel anda membuat antibodi terhadap kedua-dua antigen A dan B. Ini bermakna bahawa jika anda memerlukan darah, anda hanya boleh menerima darah jenis O. Tetapi, anda boleh menderma darah anda kepada sesiapa sahaja; Oleh itu, anda adalah ‘penderma universal’. Jenis darah O adalah yang paling biasa.

Apa pun jenis darah anda,
menderma darah
 dapat membantu ramai orang yang memerlukan. Kerana akhirnya, darah yang menghubungkan kita semua!


Protein Haiwan vs Protein Tumbuhan

Adakah anda pernah tertanya-tanya apa yang lebih baik untuk anda, protein haiwan atau protein yang berasal dari tumbuh-tumbuhan? Jika anda mempunyai soalan ini tetapi tidak menemui jawapannya, artikel di bawah akan memberikan maklumat lanjut mengenai sama ada anda perlu makan protein tumbuh-tumbuhan atau protein haiwan.

Daging merah diproses berpotensi menyebabkan penyakit

Daging merah dikenali sebagai sumber protein yang berkualiti tinggi sejak berabad lamanya. Walau bagaimanapun, ia juga dikenali sebagai penyumbang kepada penyakit seperti penyakit jantung, kegagalan jantung, strok, dan juga kematian awal. Tetapi, jangan terkeliru, kerana daging merah tidak kesemuanya sama, kerana kemungkinan mengalami penyakit adalah lebih tinggi apabila anda makan daging merah yang diproses, bukannya yang segar.

Manfaat memakan protein haiwan

Menurut kajian
The Nurses’ Health
 , mereka yang mengamalkan pemakanan ayam, susu rendah lemak serta ikan mempunyai risiko mengalami penyakit jantung yang lebih rendah.

Di samping itu, adalah sangat jelas bahawa orang yang makan ikan segar secara kerap akan hidup lebih lama, dan juga lebih sihat, disebabkan ikan mengandungi banyak manfaat omega-3 serta asid lemak yang baik. Mereka yang makan ikan setiap hari, atau setiap minggu juga boleh mengelakkan penyakit seperti serangan jantung, strok, atau penyakit jantung.

Tambahan pula, pengambilan telur telah dikaitkan dengan tahap kolesterol yang lebih terkawal, serta penurunan berat badan.

Akhir sekali, protein haiwan bukan sahaja rasa lebih baik, tetapi turut menawarkan pelbagai manfaat, mencegah penurunan jisim otot yang berlaku mengikut umur, dan peningkatan dalam jisim otot tanpa lemak.

Diet yang tinggi dengan protein tumbuhan dikaitkan dengan banyak faedah

Risiko penyakit jantung yang lebih rendah

Menurut kajian
,
 mereka yang mengamalkan diet yang kaya dengan protein yang berasal dari tumbuh-tumbuhan akan mempunyai tahap kolesterol, tekanan darah, dan risiko penyakit jantung yang lebih rendah.

Mengurangkan risiko diabetes jenis 2

Satu kajian kecil menyatakan bahawa apabila anda menggantikan 2 hidangan daging merah dengan kekacang 3 hari setiap minggu, anda akan dapat mengurangkan gula dan kolesterol dalam darah.

Pencegahan  daripada pertambahan berat badan

Makan lebih banyak protein tumbuh-tumbuhan juga boleh membantu anda dengan rancangan diet anda.

Menurut pemerhatian, wanita dan lelaki yang makan lebih kacang untuk tempoh 20 tahun mempunyai peluang yang lebih baik untuk mengawal berat badan.

Di samping itu, apabila anda makan lebih banyak hidangan kacang merah, kacang kuda, atau kekacang lain setiap hari, anda akan cepat merasa kenyang. Kesannya, anda boleh mengurus dan mengawal berat badan dengan lebih baik.

Ternyata, protein tumbuh-tumbuhan dan protein haiwan kedua-duanya mempunyai kesan yang baik. Walaupun protein haiwan mempunyai kualiti yang lebih baik daripada protein sayur-sayuran kerana asid amino penting yang lebih lengkap dan banyak, protein haiwan boleh menimbulkan beberapa risiko kepada kesihatan anda jika diambil terlalu banyak. Bergantung kepada keperluan anda, anda boleh memilih untuk makan protein haiwan atau protein sayur-sayuran. Tetapi, jika anda masih mempunyai sebarang soalan atau kebimbangan tentang jenis sajian protein yang terbaik untuk anda, anda boleh merujuk doktor, pakar pemakanan atau pakar kesihatan lain untuk jawapan lanjut, nasihat serta bimbingan.


5 Cara Hadapi Stigma Perceraian - Nombor 4 Paling Menarik Untuk Dicuba

Stigma perceraian kesan perkahwinan yang berakhir sukar dielakkan, walaupun pada hakikatnya tiada pasangan mahukan perpisahan.

Jom ketahui 5 cara menghadapinya.

Impian musnah

Bagi setiap pasangan yang berkahwin, sudah tentu berharapkan agar hubungan itu akan kekal berpanjangan hingga ke akhir hayat. Namun siapa yang mampu menduga apa yang bakal berlaku, bukan?

Menempuhi fasa perpisahan, pastinya sesuatu tempoh yang mencabar. Rasa malu dan segan dengan kisah perceraian itu bersama stigma perceraian daripada individu lain, membuatkan kebanyakan pasangan, khususnya wanita, tidak gemar membicarakan soal ini.

Antara
faktor yang mendorong berlakunya perpisahan
 pada sesebuah hubungan perkahwinan adalah:

Curang

Adakalanya pasangan yang berkahwin itu tidak langsung mempunyai masalah. Tetapi apabila hati terlalu mudah memberi kasih sayang kepada individu lain dan wujud rasa tidak cukup dengan seorang, maka akan
timbulnya masalah kecurangan.

Ia bukan sahaja wujud dalam kalangan individu lelaki yang bergelar suami, tetapi individu wanita juga boleh berlaku curang. Isu ini seolah-olah menjadi 1 trend dalam masyarakat kita. Apabila kecurangan mula terbongkar, perceraian menjadi pilihan utama.

Menempuhi stigma perceraian

Malu untuk berdepan dengan stigma perceraian daripada individu sekeliling, antara isu yang perlu dihadapi selepas perpisahan terjadi. Namun, pastinya ada cara untuk anda yang mungkin baru melalui perpisahan, menghadapi situasi tersebut.

 Menjaga diri sendiri

Mementingkan penjagaan diri sendiri merupakan cara terbaik yang boleh anda lakukan untuk diri anda selepas bercerai. Ia pastinya dapat membantu meningkatkan keyakinan diri terutamanya untuk berhadapan dengan stigma perceraian daripada individu sekeliling anda.

Fokus kepada diri juga dapat membantu anda untuk lebih menghargai diri sendiri, lebih-lebih lagi apabila anda memulakan 1 fasa hidup baru. Beri peluang kepada diri anda dengan bercuti atau paling tidak kunjungilah spa.

 Menyertai kumpulan sokongan

Jika anda malu untuk berkongsi dengan rakan baik atau keluarga tentang apa yang anda lalui, anda boleh mendapatkan sokongan daripada individu yang pernah melalui situasi sama seperti anda.

Terdapat banyak kumpulan sokongan yang boleh anda temui secara atas talian. Jika anda rasa tidak yakin, anda boleh mendapatkan kaunseling. Paling penting, jangan malu dengan apa yang anda lalui.

 Mengetahui kekuatan sendiri

Perceraian bukan mudah untuk dilalui. Namun, percayalah dugaan yang anda hadapi ini akan menguatkan lagi diri anda. Jangan pernah berasa malu dengan perpisahan tersebut.

Tiada individu yang mahukan perkahwinan itu berakhir, namun sudah suratan takdir, bukan? Laluinya dengan tabah. Apatah lagi jika anda mempunyai zuriat. Kuatkan diri anda untuk si kecil.

 Berkahwin sekali lagi

Berakhirnya sesuatu perkahwinan tidak bermakna anda tidak boleh berkahwin lagi. Bukankah kebahagiaan adalah milik setiap individu? Maka anda juga berhak mencari kebahagiaan buat diri anda.

Jika anda menemui pasangan yang boleh menerima dan menyayangi diri dan anak (jika ada), tiada salahnya untuk anda kembali berkahwin. Mungkin ia adalah sebuah
perkahwinan yang akan berkekalan sehingga ke akhir hayat
 anda. Jangan berputus asa, okay?

 Mengabaikannya

Mulut tempayan tidak boleh ditutup. Jadi sekiranya ada yang bercakap di belakang mengenai perpisahan anda, abaikan sahaja. Mereka tidak mengetahui kisah sebenar yang perlu anda tempuhi sepanjang perkahwinan anda.

Kesimpulannya

Stigma perceraian, adalah sesuatu yang tidak boleh dielakkan. Tetapi anda tidak perlu malu untuk menghadapinya. Teruskan hidup anda seperti biasa dan percayalah setiap yang berlaku itu ada hikmahnya.

Walau bagaimanapun, sebelum melalui penceraian, sebaik-baiknya, pasangan perlu menjalani sesi kaunseling bagi menjernihkan kembali hubungan dan mencari jalan untuk mengatasi konflik.

Hello Health Group
 tidak menyediakan nasihat perubatan, diagnosis, atau rawatan

Anda mungkin berminat untuk membaca artikel:

Suami Kena Caras Dengan BFF, Bagaimana Elak Curang Dalam Perkahwinan?

Patutkah Saya Memberi Peluang Kedua kepada Pasangan Yang Curang?

Mak Ayah ‘Kaki Kontrol’? Ketahui 7 Tip Wujudkan Hubungan Sihat Dengan Mereka


Ini 3 Tip Mudah Masak Sotong, Barulah Tak Hanyir, Tak Kecut & Pejal Bila Dimakan!

Nak masak sotong pun perlu ada tekniknya. Mengapa? Barulah sotong yang dimasak nanti tidak mengecut, pejal dan tidak berbau hanyir. Ini beberapa kaedah dan cara masak sotong yang anda boleh cuba buat di rumah. Ekstra untuk anda, cara siang sotong paling mudah.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Sotong, antara lauk kegemaran ramai

Mungkin ada yang kurang menggemari sotong disebabkan baunya yang agak hanyir.

Namun, kebanyakan orang kita amat gemarkan makanan laut yang satu ini.

Terdapat pelbagai jenis sotong yang boleh dijumpai di pasar. Antaranya ialah seperti sotong jarum, sotong putih, sotong katak dan sotong kembang.

 Semua jenis sotong ini mempunyai resipi atau kaedah memasaknya yang tersendiri.

Antara hidangan sotong yang popular dalam masyarakat Melayu ialah seperti
sambal sotong
,
sotong masak
kunyit
, ketupat sotong (masakan istimewa Pantai Timur), sotong masak hitam dan juga
sotong masak kari
.

Cara masak sotong supaya kekal pejal, tak kecut

Apa pun jenis sotong yang anda gunakan, anda kena tahu cara untuk mengurangkan hanyirnya selain menjadikan isi sotong kekal pejal ketika dimasak.

Antara petua atau cara masak sotong ialah:

Cara masak sotong 1: Guna asam keping

Kaedah ini cukup mudah. Anda hanya memerlukan beberapa keping
asam keping
 atau asam gelugur untuk mengelakkan sotong mengecut.

Cara-caranya adalah seperti di bawah ini:

Siang sotong terlebih dahulu. Buang isi perut dan tulang sotong sebelum dicuci bersih dengan air paip.

Masukkan kepala sotong ke dalam badannya.

Rebus sotong yang telah dicuci bersama
asam keping
 selama 5 hingga 8 minit sahaja. Elakkan merebus terlalu lama kerana sotong akan menjadi liat.

Setelah sotong masak, toskan dan masak sotong mengikut citarasa anda.

Elak menggunakan semula air sotong kerana ia akan menyebabkan lauk berbau hanyir dan
berasa masam
.

Cara sediakan sotong 2: Guna cuka

Cara masak sotong ini mungkin agak jarang dilakukan oleh ramai orang.

Tetapi ia juga dikatakan berkesan mengelakkan sotong menjadi kecut ketika dimasak.

Apa yang anda perlukan ialah sotong, 1 cawan air dan juga 2 sudu besar
cuka
.

Anda boleh ikuti cara penyediaannya seperti di bawah ini:

Bersihkan sotong seperti biasa. Buang isi perut serta tulangnya dan cuci bersih. Masukkan sotong dalam satu bekas atau besen.

Kemudian, tuangkan air dan juga
cuka
 ke dalam bekas sotong. Gaul rata sehingga air dan juga cuka merata pada sotong. Biarkan selama 5 minit.

Setelah itu, toskan sotong dan buang air sotong.

Sotong sedia untuk
dimasak
 mengikut keinginan anda.

Cara masak sotong 3:
Guna garam

Cara ini amat sesuai untuk menjadikan sotong yang sudah agak lama kembali gebu dan pejal selain menghilangkan hanyirnya.

Bahan yang diperlukan cukup mudah iaitu sekadar sotong dan juga
garam
.

Cara-caranya adalah:

Ambil garam
 dan juga sotong yang telah dibersihkan.

Taburkan garam pada sotong dan letakkan sedikit air sahaja.

Gaul sehingga sebati dan ramas-ramas sotong tersebut.

Bilas sotong dan sedia untuk dimasak.

Cara siang sotong paling mudah!

Bagi anda yang mahu menyiang sotong dengan cara yang agak mudah, ikut sahaja langkah di bawah ini:

Bilas semua sotong dengan air paip terlebih dahulu.

Kemudian, tarik kepala sotong daripada badannya. Untuk teknik yang lebih baik, cuba pisahkan kepala yang melekat dengan badannya terlebih dahulu sebelum ditarik. Ini untuk memastikan agar segala isi perut sotong boleh ditarik keluar bersama kepalanya.

Setelah itu, tanggalkan isi perut yang melekat itu daripada kepala sotong. Pada isi perut inilah terdapat kantung dakwatnya. Jika anda hendak membuat
sotong masak hitam
, anda boleh menarik kantung dakwat ini dan gunakannya ketika memasak nanti.

Bagi bahagian badan, tarik keluar tulang sotong dahulu.

Kemudian, bilas bahagian dalam badannya sebelum dipotong.

Potong kecil mengikut citarasa anda.

Bilas bersih kesemua bahagian sotong sebelum dimasak.

Kesimpulan

Menyiang dan memasak sotong tidaklah begitu sukar kerana sotong adalah antara makanan laut yang cepat dimasak dan mudah disiang.

Amalkan tip di atas tadi sewaktu menyediakan sotong supaya ia kekal gebu, pejal, tidak liat dan tidak hanyir.


Dari Perut Naik ke Jantung: Diet Sihat untuk Jantung Anda

Bagi pesakit jantung, mereka kebiasaannya mempunyai pantang larang tertentu dalam diet dan pemakanan. Jika dipadukan dengan gaya hidup sihat yang lain, diet membantu melambatkan, malah mengembalikan semula kesihatan jantung.

Istilah ‘pantang larang’ yang sinonim dengan masyarakat Malaysia mungkin berbunyi sedikit negatif. Berbanding fokus kepada makanan yang perlu dielakkan, lebih baik lihat kepada apa yang sihat untuk dimakan. Kajian menunjukkan bahawa menambah diet yang sihat untuk jantung adalah sama penting dengan mengurangkan makanan yang kurang sihat.

Ikuti langkah-langkah berikut.

1. Kawal saiz hidangan

Berapa banyak anda makan adalah sama penting dengan apa yang anda makan. Memenuhkan pinggan dan menunggu sehingga perut penuh untuk berhenti makan adalah amalan pemakanan yang tidak sihat. Anda tidak akan dapat mengawal jumlah makanan yang diambil.

Cuba teknik ini:

Gunakan pinggan bersaiz kecil. Pinggan besar akan memberikan persepsi bahawa makanan anda sedikit. Jadi, saiz kecil akan melakukan sebaliknya.

Penuhkan pinggan dengan makanan rendah kalori dan lemak dahulu. Contohnya, ambil sayur-sayuran dan buah-buahan sebelum makanan bergoreng dan berlemak.

Ketahui kuantiti yang sihat. Contohnya, nasi atau mee sebaiknya kurang daripada 2 senduk untuk sekali makan.

2. Lebihkan buah-buahan dan sayur-sayuran

Bagi memastikan makanan kaya vitamin dan serat ini ada di dalam setiap hidangan, pastikan peti ais anda dipenuhi dengan buah-buahan dan sayur-sayuran segar agar sentiasa tersedia untuk diambil. Vitamin dan serat membantu memberikan jantung yang sihat. Ia juga dapat menggantikan pengambilan makanan tinggi kalori seperti keju dan daging.

Variasikan hidangan. Contohnya, campurkan epal dengan yogurt atau masukkan di dalam salad.

3. Kurangkan garam dan lemak

Garam mengandungi sodium. Pengambilan garam berlebihan boleh meningkatkan risiko tekanan darah tinggi yang merupakan faktor risiko bagi penyakit jantung. Selain mengurangkan jumlah garam di dalam masakan, kebanyakan garam ditemui di dalam makanan yang diproses seperti sup segera, daging diproses, makan di dalam tin dan snek-snek ringan. Anda mungkin boleh gantikan garam dengan rempah dan herba untuk menambahkan rasa.

Selain itu, lemak juga perlu dikurangkan terutamanya lemak tepu (daripada sumber haiwan). Jika ingin menggunakan minyak, pilih minyak daripada sumber yang lebih sihat seperti minyak zaitun, bunga matahari dan jagung.

4. Protein rendah lemak

Daging tanpa lemak, ayam, ikan, produk tenusu rendah lemak dan telur adalah sumber protein yang baik. Sesetengah ikan kaya dengan omega 3, contohnya ikan salmon, mackerel dan hering. Jangan lupa juga kepada kekacang yang merupa sumber protein rendah lemak yang baik serta bebas kolesterol.

5. Berikan diri anda ‘
cheat day’

Jangan terlalu berkeras terhadap diri anda. Sekali-sekala, keluarlah daripada diet anda untuk menikmati makanan-makanan yang enak di luar sana. Satu atau dua kali ke McDonald sebulan tidak akan menjejaskan kesihatan anda dengan signifikan. Namun, jangan jadikan ia alasan untuk berlebih-lebihan sehingga menjadi tabiat yang kurang sihat.

Di samping diet, jangan lupa juga untuk bersenam secara berkala. Ia sangat penting untuk memastikan jantung anda mempunyai stamina yang banyak untuk terus bekerja. Anda bukannya mahu menggunakan jantung anda setahun dua, tetapi seumur hidup!

Baca juga:

Memahami Piramid Makanan

Makanan yang Enak dan Sihat untuk Jantung


Muntah Kuning Saat Hamil? Ini Do’s & Don'ts Selepas Muntah Ibu Patut Tahu

Adakah bahaya muntah kuning saat hamil? Tetapi kenapa ia boleh berlaku? Bertenang wahai bakal ibu, teruskan membaca perkongsian artikel ini untuk mengetahui puncanya serta apa yang patut dielakkan.

Untuk mendapatkan lebih banyak info tentang Kehamilan, sila dapatkannya
di sini.

Adakah bahaya muntah kuning saat hamil?

Sejujurnya ia adalah keadaan normal untuk terjadi semasa mengandung dan tidak berbahaya.

Muntah kuning adalah
asid perut.
 Apabila perut dalam keadaan kosong tetapi keinginan untuk muntah tidak dapat dielakkan, maka satu-satunya ‘benda’ yang ada di dalamnya adalah cecair hempedu.

Cecair ini adalah asid yang dihasilkan oleh perut untuk membantu memecahkan makanan.

Jika muntah adalah perkara pertama yang anda lakukan pada w
aktu p
agi sebelum mengambil sebarang makanan – atau berterusan untuk muntah – ia adalah perkara biasa untuk mengeluarkan cecair kuning tersebut.

Kenapa berlaku muntah kuning saat hamil?

Sebab paling mungkin kenapa anda muntah semasa mengandung adalah kerana hormon. Ini terutamanya
pada trimester pertama
 – di mana hormon kehamilan seperti estrogen dan progesteron meningkat.

Anda juga sedang menghasilkan tahap
human chorionic gonadotropin
(hCG) tinggi kerana badan sedang ‘mengubahsuai’ untuk menjadi ‘rumah’ kepada janin.

Fahami gejalanya

Bergantung kepada sama ada anda mengambil sebarang cecair sebelum muntah atau kekerapan muntah, konsistensi cecair kuning mungkin berbeza-beza.

Ia boleh menjadi sangat cair dan jernih, berbuih atau pekat dan berlendir. Semua ini adalah kategori normal untuk
muntah keluar cairan kuning pahit.

Selain itu, anda mungkin mengalami simptom biasa
mabuk pagi
 seperti:

Rasa muak, mabuk kereta

Kekejangan perut

Hilang selera makan

Dehidrasi

Rasa pahit atau
logam dalam mulut

Bila akan berlaku muntah kuning saat hamil?

Morning sickness
 ini biasanya mula berlaku sekitar minggu ke-6 atau ke-7 kehamilan. Ia memuncak sekitar 9 hingga 12 minggu dan kemudiannya akan secara perlahan-lahan berkurangan.

Namun, berita buruknya, terdapat juga
wanita mengandung
 yang berterusan mengalami keadaan ini sehingga
bersalin
. Berita baiknya pula, ia adalah keadaan yang jarang untuk berlaku.

Selepas muntah, lakukan perkara ini

Ini penting untuk melegakan perut selepas muntah.

Anda boleh menghirup air
nausea-friendly
 seperti teh pudina dan halia. Ia dipercayai dapat memberikan kesan yang menakjubkan.

Selain itu, ambil snek karbohidrat seperti kraker, roti bakar, bijirin kering, pretzel atau bagel biasa.

Mungkin anda berasa tidak selera untuk minum dalam keadaan mual. Tetapi ia penting bagi mengelakkan
dehidrasi.

Jika tidak mampu menghirup air, mungkin anda boleh mencuba beberapa pilihan lain seperti ketulan ais atau
popsicles
, atau cuba menyedut minuman menggunakan straw.

Perkara perlu dielakkan apabila muntah kuning saat hamil

Perkara paling asas adalah untuk tidak menggosok
 gigi
 walaupun mempunyai keinginan yang membuak-buak.

Ya, muntah akan menyebabkan mulut, bahkan
nafas terasa busuk
. Tetapi apabila asid perut bersentuhan dengan gigi – terutamanya jika kerap muntah – ia boleh melembutkan enamel gigi.

Memberus gigi apabila enamel dalam keadaan lembut sebenarnya boleh menanggalkannya – ia merupakan keadaan yang tidak bagus untuk gigi dalam tempoh jangka masa panjang.

Jika tidak selesa dengan keadaan mulut anda, mungkin
boleh berkumur
 dengan sedikit air untuk membilas mulut dan gigi.

Tanda bahaya muntah semasa mengandung

Ada sesetengah bakal ibu mungkin tidak langsung mengalami situasi ini. Tetapi bagi mereka yang berdepan keadaan ini, terdapat beberapa perkara yang perlu diberikan perhatian.

Ini kerana anda mungkin boleh melepasi keadaan normal dan beralih kepada situasi yang memerlukan rawatan perubatan.

Ia disebut sebagai hiperemesis gravidarum (HG). Keadaan ini perlu dirawat atau ia boleh mengakibatkan:

Dehidrasi

Kekurangan zat makanan

Penurunan
berat

Pengsan

Kekeliruan mental

Simptom bahaya biasa yang menunjukkan anda mengalami HG dan bukan mabuk hamil biasa adalah:

Muntah berterusan

Tidak dapat menahan sebarang makanan

Pengsan atau pening

Penurunan berat
 lebih daripada 5% daripada berat badan

Baca juga:

Jika berasakan anda mungkin mengalami HG, lakukan pemeriksaan doktor. Anda juga perlu berjumpa doktor jika mengalami gejala berikut:

Air kencing
 gelap atau ketidakupayaan untuk kencing

Sakit kepala teruk

Demam

Sesak nafas

Pening atau kekeliruan

Sakit teruk atau kekejangan di perut

Muntah berdarah

Lemah otot

Perubahan penglihatan

Pendarahan faraj

Bengkak kaki secara tiba-tiba

Sakit abdomen

Ini mungkin bermakna
morning sickness
 anda tidak terkawal atau terdapat jangkitan mahupun masalah kesihatan serius lain.

Tidak semua loya disebabkan oleh kehamilan. Perkara lain seperti apendisitis, keradangan pundi hempedu, dan

batu karang
 masih boleh berlaku semasa kehamilan.

Jadi jawapan kepada persoalan adakah bahaya muntah kuning saat hamil, sudah terjawab. Sekiranya terdapat sebarang kebimbangan, berundinglah dengan doktor untuk mendapatkan kepastian.


Tanaman Dalam Rumah TIDAK TAPIS Udara Seperti Yang Kita Sangka! - Kajian

Pasti ramai yang gemar meletakkan tanaman hiasan dalam rumah masing-masing.
Warna kehijauan dedaun tanaman dalam rumah ini mampu memberikan kesan yang menenangkan kepada penghuninya.

Jika anda meletakkan tumbuh-tumbuhan berpasu ini dengan tujuan mencantikkan ruang dalaman kediaman, ia amatlah mempesonakan!

 Walau bagaimanapun, jika anda meletakkannya dengan tujuan untuk membersihkan udara dalam rumah, anda mungkin rasa tindakan anda hanya sia-sia apabila membaca tajuk artikel ini, kan?

Tanaman hiasan dalam rumah tidak berkesan membersihkan udara

Berdasarkan hasil kajian terbaharu, tanaman hiasan dalam rumah sebenarnya tidak mampu atau tidak berkesan dalam menapis udara seperti yang disangkakan selama ini.

Menurut Profesor Michael Waring, profesor dalam bidang kejuruteraan alam sekitar dan seni bina di Drexel University, anda sebenarnya memerlukan antara 10 hingga 1,000 tumbuhan bergantung kepada saiz dan spesies bagi setiap satu meter persegi, untuk mendapatkan kesan pembersihan udara yang sama seperti di luar rumah.

Menurutnya lagi, tanaman dalam rumah sebenarnya sangat perlahan dalam menapis toksin bawaan udara yang biasa berlaku di dalam rumah.

Toksin tersebut dikenali sebagai sebatian organik tidak menentu atau (VOC). VOC biasa dilepaskan melalui pembakaran kayu arang atau melalui pelepasan daripada cat-cat perabot rumah anda.

Sebatian kimia ini mampu menyebabkan iritasi pada mata, hidung dan tekak, selain menyebabkan sakit kepala dan juga risiko kanser paru-paru.

Jangan putus asa, ini kebaikan lain tumbuhan dalam rumah

Tanaman hiasan dalam rumah mungkin tidak berkemampuan untuk menapis udara seperti yang kita sangka, walau bagaimanapun ia tetap mempunyai beberapa manfaat lain.

Sepertimana yang kita tahu, tumbuhan mempunyai satu proses kimia yang dipanggil sebagai fotosintesis. Proses fotosintesis yang berfungsi menghasilkan makanan untuk
tumbuhan
 turut bertindak menyerap karbon dioksida dan menghasilkan oksigen untuk keperluan manusia.

Jika di luar rumah, akar
tumbuhan
 atau pokok mampu menyerap logam berat bertoksik seperti plumbum.

Selain itu, tumbuhan hijau di dalam rumah mampu memberikan kesan positif kepada mental penghuninya.

Ahli psikologi menyatakan, dengan hanya melihat kepada tumbuhan berdaun hijau, akan membantu merangsang mood dan menjadikan kita berasa lebih baik dan berfikir dengan lebih kreatif.

Bagi kediaman yang kerap menggunakan pendingin hawa, tumbuh-tumbuhan mampu mengekalkan kelembapan dalam ruangan rumah anda.

Selain itu, tumbuh-tumbuhan ini juga berkemampuan untuk menurunkan suhu dalam rumah anda dan mengurangkan bunyi bising dalam rumah anda.

Bagi mereka yang sedia ada meletakkan tumbuhan dalam sesuatu ruang seperti rumah atau bilik anda, jangan pula dibuang tumbuhan tersebut.

Ia mungkin tidak mampu menapis udara, tetapi ia masih menyumbang kepada beberapa kebaikan lain untuk anda dan keluarga anda. Walau bagaimanapun, jangan terlalu kerap menyiramnya kerana kadar kelembapan tanah di dalam pasu bagi tumbuhan di dalam rumah adalah sangat tinggi dan lambat mengering.

Air yang bertakung di dalam pasu berpotensi merosakkan akar dan batang pohon tersebut.


Jangan Terkejut, SOPAK Juga Boleh Ada Pada ZAKAR! Ini Cara Rawatannya

Sopak atau bahasa perubatannya, vitiligo
 adalah penyakit kulit yang menyebabkan penghidapnya mempunyai kulit bertompok putih dek kerana tidak mempunyai pigmen.

Ia turut dihidapi oleh 0.5 hingga 2% penduduk dunia dan merupakan salah satu penyakit yang selalu menjadi perhatian masyarakat.

Ada yang mengatakan ia boleh menjangkiti orang lain hingga menyebabkan kerisauan tetapi hakikatnya, ia bukanlah satu penyakit berjangkit.

Untuk mendapatkan lebih banyak info tentang Kesihatan Kulit, sila dapatkannya
di sini.

Kenali penyakit kulit vitiligo

Vitiligo atau turut dikenali sebagai sopak, adalah penyakit kulit yang menyebabkan bintik-bintik atau tompok-tompok kulit berwarna putih atau cerah akibat kehilangan melanin.

Perlu diketahui bahawa sopak adalah masalah pada pesakit itu sendiri di mana sel melanocyte yang menghasilkan
pigmen melanin mengalami masalah.

Ini menyebabkan kawasan kulit yang terjejas bertukar menjadi cerah dan sopak pun berlaku.

Untuk pengetahuan, melanin lah yang memberikan warna pada kulit dan rambut kita, jadi apabila ia berkurangan maka warna pada kawasan-kawasan terjejas bertukar warna.

Bukan itu sahaja, vitiligo boleh berlaku di mana sahaja anggota badan, termasuklah zakar anda! Ia sering kali muncul di wajah, belakang tangan, dan leher.

Teruskan membaca untuk mengetahui lebih lanjut mengenai vitiligo terutamanya pada zakar, termasuk penyebabnya dan pilihan rawatan yang ada.

Simptom-simptom vitiligo zakar

Vitiligo zakar biasanya muncul di kulit dan batang, bukannya pada kelenjar atau kepala zakar.

Pun begitu, penghidap juga mungkin melihat gejala yang tidak berkaitan dengan kulit, seperti:

Rambut beruban atau putih

Kehilangan warna pada membran mukus, seperti di lapisan mulut dan hidung

Penglihatan berubah, berlaku akibat kehilangan pigmen pada lapisan dalam bebola mata

Selain itu, terdapat beberapa jenis penyakit kulit vitiligo, bergantung kepada tahap gejala dialami:

Localized vitiligo
 merujuk kepada vitiligo yang berlaku di satu atau dua kawasan sahaja

Generalized vitiligo
 merujuk kepada vitiligo yang berlaku di seluruh badan

Segmental vitiligo
 adalah vitiligo yang hanya mempengaruhi sebahagian daripada badan

Penyakit ini boleh berkembang pada usia berapa pun, walaupun ia lebih cenderung untuk muncul sebelum usia 20 tahun.

Perlu diingat juga, vitiligo zakar tidak bersifat berjangkit, dan tidak mempengaruhi fungsi atau kesihatan zakar anda.

Baca juga:

Vitiligo zakar, apa puncanya?

Sehingga kini, pakar masih tidak pasti mengapa sebilangan individu berhenti menghasilkan melanin pada kawasan tertentu.

Tetapi ada yang percaya bahawa ia mungkin disebabkan oleh kondisi autoimun.

Kondisi autoimun berlaku apabila sistem kekebalan tubuh anda secara salah menyerang sel yang sihat.

Tambahan lagi, jika anda mempunyai
kondisi autoimun yang lain, seperti lupus
 atau tiroiditis Hashimoto, anda mungkin mempunyai risiko terkena vitiligo lebih tinggi.

Sejarah genetik keluarga turut memainkan peranan untuk seseorang menghidap penyakit sopak.

Bagaimana vitiligo zakar didiagnosis?

Vitiligo biasanya didiagnosis semasa pemeriksaan fizikal yang menyeluruh dilakukan.

Sekiranya ia mempengaruhi zakar anda, doktor mungkin akan memeriksa bahagian badan yang lain juga.

Mereka mungkin juga menggunakan cahaya ultraviolet di kawasan tersebut untuk membantu mengesahkan bahawa ia adalah sopak.

Bergantung pada simptom anda, mereka juga mungkin mengambil sampel kulit daripada zakar untuk diperiksa di bawah mikroskop. Ini
dikenali sebagai biopsi.

Bagi mempermudahkan urusan diagnosis, pastikan anda memaklumkan doktor sekiranya terdapat ahli keluarga yang turut sama mengalami masalah vitiligo atau autoimun ya!

Ini kaedah rawatannya

Malangnya, tiada cara dapat merawat vitiligo sepenuhnya, tetapi beberapa perkara boleh bantu mengembalikan warna kulit asli anda.

Harus kalian tahu, vitiligo zakar adalah lebih sukar dirawat berbanding bahagian badan lain kerana kulit alat kelamin adalah lebih sensitif.

Antara kaedah rawatan yang boleh dilakukan adalah:

Ubat-ubatan

Krim topikal dapat membantu kurangkan penampilan sopak kulit, yang biasanya merangkumi ubat steroid topikal antiradang yang mengandungi
tacrolimus
 atau
pimecrolimus
, yang mempengaruhi tindak balas imun badan anda.

Peringatan, pastikan anda hanya menggunakan ubat ini pada zakar sekiranya doktor mengesyorkannya!

Ini kerana penggunaan jangka panjang boleh
menyebabkan kesan sampingan, seperti kerengsaan
 dan atrofi kulit.

Terapi cahaya

Penggunaan cahaya ultraviolet A, ultraviolet B, atau excimer untuk bantu mengembalikan pigmen kulit zakar anda mungkin berkesan.

Walau bagaimanapun, terlalu banyak pendedahan cahaya ultraviolet pada alat kelamin juga boleh membahayakan dan meningkatkan risiko mendapat barah.

Justeru, pastikan ia dilakukan oleh doktor yang sudah cukup berpengalaman apabila hendak melakukan rawatan seperti ini.

Pembedahan

Sekiranya rawatan lain tidak berkesan, pembedahan mungkin menjadi pilihan.

Jika anda hanya mempunyai vitiligo pada kulit zakar,
 bersunat boleh membantu!

Dalam kes lain, pakar bedah mungkin mengambil sepotong kecil kulit daripada bahagian badan lain dan mencantumkannya ke kawasan yang terjejas.

Tetapi pekara ini sukar dilakukan pada zakar, terutamanya jika kawasan yang luas terlibat.


Manfaat Lobak Merah kepada Penglihatan

Anda mungkin selalu mendengar saranan ibu bapa anda untuk makan lobak merah agar penglihatan anda lebih baik sejak usia kecil lagi. Walau bagaimanapun, adakah pengambilan lobak merah benar-benar membantu kesihatan mata anda?

Lobak merah kaya dengan Lutein

Lobak merah kaya dengan lutein, antioksidan penting yang membantu kesihatan anda. Makanan yang kaya dengan lutein telah dikenal pasti meningkatkan ketumpatan pigmen yang terkandung dalam makula, iaitu kawasan kuning berbentuk bujur yang terletak di pusat retina. Apabila ketumpatan pigmen telah meningkat, retina dilindungi dengan lebih baik, dan risiko mengalami kemerosotan akan berkurangan.

Lobak menyediakan karotenoid

Untuk mendapatkan penglihatan yang baik, anda perlu mengambil banyak karotenoid (juga dikenali sebagai beta-karotena), yang terkandung dalam lobak merah. Apabila dimakan, karotenoid akan bertukar bentuk menjadi vitamin A yang boleh digunakan, dikenali sebagai retinol, yang sesuai untuk dicerna badan. Memandangkan beta-karotena penting untuk tubuh menghasilkan vitamin A, kekurangan beta-karotena boleh menyebabkan masalah penglihatan dalam keadaan kurang pencahayaan. Demikianlah mengapa orang dewasa sentiasa menggesa kita untuk makan banyak lobak merah.

Setiap kali anda mengunyah lobak merah, anda mengambil sejumlah besar beta-karotena. Beta-karotena ini akan disalurkan ke hati selepas dimakan, di mana ia akan bertukar kepada satu lagi bentuk vitamin A. Karotene juga akan disebarkan kepada mata, yang akan bertukar kepada pigmen rhodopsin yang baik untuk mata.

Lobak mencegah penyakit penglihatan

Pelbagai jenis vitamin dan nutrien terdapat dalam lobak merah, misalnya, vitamin C, E dan A. Kebaikan nutrien ini adalah sebab mengapa anda harus makan lebih banyak lobak, kerana ia membantu mengurangkan kesan penyakit mata berbahaya, seperti katarak dan degenerasi makula berkaitan usia. Di samping itu, lobak merah juga telah terbukti menjadi jenis sayur-sayuran yang mempunyai jumlah vitamin A tertinggi, yang bermakna pengambilannya sangat memberi kesan kepada mereka yang kekurangan vitamin A. Di negara-negara membangun, terdapat beribu-ribu kanak-kanak akan buta setiap tahun kerana kekurangan vitamin A, dengan itu, memakan lobak merah setiap hari perlu digalakkan.

Disebabkan banyak vitamin dan mineral yang dibawa lobak merah, memakannya menghasilkan pelbagai kebaikan. Di samping itu, gabungkan lobak merah dengan makanan lain untuk mendapatkan hidangan dengan manfaat kesihatan yang terbaik.


5 Teknik Nak Dapatkan Santan Pekat Lebih Banyak, Baru Masakan Lagi Sedap!

Santan yang diperah segar setiap hari ternyata lebih sedap dan berlemak berbanding penggunaan santan kotak atau serbuk santan yang dijual di pasaran. Apatah lagi jika hidangan itu menggunakan jenis santan pekat, ia sememangnya lebih enak. Namun, tidak ramai daripada kita yang tahu cara buat santan pekat dan kaedah mendapatkan ibu santan dalam kuantiti yang banyak.

Ini teknik memerah ibu santan yang boleh anda cuba di rumah.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Cara buat santan pekat

Mungkin ada sesetengah daripada kita yang mempunyai teknik tersendiri untuk mendapatkan santan yang lebih likat atau pekat.

Bagi yang masih belum tahu atau sering gagal mendapatkan ibu santan yang banyak ketika memerah kelapa parut, ini petua yang boleh anda gunakan.

#1. Gunakan air suam untuk dapatkan santan pekat

Bagi mendapatkan ibu santan,
air suam
 perlulah digunakan berbanding air paip biasa.

Elakkan juga daripada menggunakan air panas kerana ia boleh menyebabkan santan menjadi pecah minyak.

 Air suam membantu untuk memerah lebih banyak kandungan ibu santan daripada
kelapa parut
 tersebut.

#2. Bahagikan kelapa kepada dua bahagian

Masukkan
kelapa parut
 ke dalam bekas. Kemudian, tuangkan air suam tadi ke dalam bekas yang berisi kelapa parut tersebut.

Ramas-ramas kelapa tersebut dan bahagikan kelapa kepada dua bahagian.

Setelah itu, ambil satu bahagian
kelapa
 dan masukkan ke dalam mesin pengisar atau
blender
.

Tambahkan sedikit lagi air suam ke dalam mesin pengisar untuk memudahkan ia dikisar. Kisar kelapa parut tersebut dan tapis air perahan santan.

#3. Perah bahagian kedua guna air perahan santan pertama

Setelah anda siap menapis dan memerah ibu santan pertama yang dikisar tadi, ambil air santan tersebut dan masukkan ke dalam bekas
kelapa parut
 yang kedua.

Ini bermakna, anda tidak perlu menggunakan air paip untuk memerah bahagian kelapa yang kedua, tetapi dengan hanya menggunakan air perahan santan yang telah dikisar tadi.

Ramas-ramas sebentar dan setelah itu, masukkan
kelapa parut
 bahagian kedua ini ke dalam mesin pengisar juga dan kisar untuk mendapatkan perahan santan yang lebih pekat.

#4. Tapis dan kisar kali ketiga

Setelah siap dikisar, tapis dan perah air
santan
 tersebut dan anda akan mendapat santan yang agak pekat dengan kuantiti yang lebih banyak.

 Cara inilah yang menjadikan kelapa atau ibu santan lebih banyak berbanding kandungan air biasa.

 Jika anda menggunakan cara ini, hanya ⅓ daripada kandungan perahan ialah air dan selebihnya merupakan ibu santan.

Sekiranya anda mahu mendapatkan
santan
 cair pula, hanya tambahkan air biasa ke dalam kelapa parut yang telah diperah tadi dan kisar untuk kali yang ketiga.

 Santan akan menjadi lebih cair namun masih lagi mempunyai kandungan santan pekat di dalamnya.

#5. Guna air masak untuk santan tahan lama

Jika anda mahu menyimpan di dalam
peti sejuk
 dan menjadikan air santan tahan lama, anda disarankan untuk menggunakan air yang telah dimasak atau air bertapis berbanding air paip.

Selain itu, anda juga perlu menyimpan santan di bahagian sejuk beku
peti sejuk
 supaya ia tahan lebih lama dan tidak mudah rosak atau tengik.

Kelebihan penggunaan santan dalam masakan

Kini anda telah tahu
beza santan pekat dan santan cair
 serta cara memerahnya yang lebih baik. Tahukah anda bahawa santan kelapa memberikan banyak khasiat dan manfaat kepada kita.

Ada kajian menyatakan bahawa santan kelapa mungkin boleh memberikan manfaat kepada orang biasa atau mereka yang mempunyai tahap
kolesterol
 yang tinggi.

 Kajian tersebut mendapati bahawa, bubur santan menurunkan paras kolesterol jahat dalam badan lebih baik berbanding bubur susu soya.

 Selain itu, bubur santan kelapa juga meningkatkan
tahap kolesterol
 baik sehingga 18% berbanding hanya 3% oleh bubur susu soya.

Namun, anda masih perlu mengawal pengambilan sebarang jenis makanan meskipun ia memberikan banyak manfaat kepada tubuh termasuklah santan kelapa.

 Ini kerana, jika diambil secara berlebihan, ia boleh memberikan kesan sampingan lain yang bersifat negatif kepada tubuh anda.


Manfaat Buah Pala dari Aspek Kesihatan

Buah pala merupakan antara rempah popular yang menawarkan pelbagai jenis manfaat dan kelebihan dari aspek kesihatan seperti melegakan kesakitan, mengurangkan rasa sakit, menghilangkan insomnia serta memperbaiki fungsi otak. Berikut adalah beberapa manfaat buah pala dari aspek kesihatan yang perlu anda ketahui.

Apa itu buah pala?

Merupakan sejenis rempah yang berasal dari benih pokok pala hijau –
Myristica fragrans
 – ia dikatakan berasal dari Maluku atau Kepulauan Rempah di Indonesia dan turut ditemui di India Selatan. Buah pala mempunyai aroma yang menyenangkan dan memberikan sedikit rasa manis.

Manfaat buah pala

 Melegakan kesakitan

Individu yang mempunyai keadaan penyakit kronik seperti kanser, penyakit keradangan dan diabetes kerap menderita disebabkan kesakitan yang berterusan. Menurut Pusat Maklumat Bioteknologi Kebangsaan, Perpustakaan Perubatan Kebangsaan Amerika Syarikat, minyak pala, yang terhasil daripada benih pala, terbukti sebagai analgesik dan menyembuhkan kesakitan kronik.

 Mengurangkan insomnia

Merupakan antara cara untuk memberikan seseorang individu kualiti tidur yang lebih baik dan digunakan secara bertahun-tahun. Mencampurkan sedikit serbuk buah pala ke dalam susu suam dipercayai membantu untuk tidur. Dalam kajian yang tidak terkawal yang dilakukan oleh Naidu et al., ke atas 251 pesakit, dengan menggunakan kapsul herba yang mengandungi serbuk buah pala, selama 4 minggu, mendapati setiap individu yang mengambil bahagian menyedari pengurangan masalah insomnia yang dihadapi sebelum ini.

 Membantu pencernaan

Dikatakan merupakan antara sumber yang berkesan untuk merawat masalah berkaitan pencernaan. Pakar pemakanan menyarankan bahawa serat yang terkandung di dalam rempah ini dapat membantu fungsi pergerakan usus yang tidak teratur. Pengambilan buah pala secara teratur bukan sahaja dapat merangsang pencernaan tetapi ia juga dikatakan dapat merawat masalah usus.

 Sumber antioksidan

Badan memerlukan sejumlah antioksidan, bukan sahaja untuk merawat sel kanser atau radikal bebas tetapi juga untuk mencegah kerengsaan kronik dan kerosakan oksidatif. Pakar pemakanan menyarankan untuk mencampurkan rempah, seperti buah pala, ke dalam apa juga bentuk makanan atau minuman dalam kehidupan seharian anda. Antioksidan apabila digabungkan dengan nutrien lain seperti tembaga, kalium, zat besi – merupakan gabungan yang hebat untuk melawan penyakit kronik seperti asma, Alzheimer dan kemurungan.

 Kesihatan mulut

Masalah kesihatan oral adalah antara penyakit yang tidak disedari kerana ia tidak menyakitkan dan boleh mengakibatkan kanser mulut apabila ia tidak mendapat rawatan sewajarnya. Buah pala boleh membantu merawat pelbagai masalah berkaitan kesihatan mulut seperti kaviti, gusi berdarah, sakit gigi dan sebagainya. Tambahan pula, bakteria pada gigi yang menyebabkan kesakitan gigi dan tidak mendapat rawatan segera boleh menyebabkan kerosakan gigi. Buat pala dikatakan berperanan sebagai sumber antibakteria yang sangat berkuasa. Mencampurkan buah pala ke dalam makanan dikatakan berkesan untuk kesihatan mulut dan dapat melegakan kesakitan gigi.

 Merawat jerawat

Muka berjerawat boleh menyebabkan seseorang individu hilang keyakinan diri dan berisiko mengakibatkan tekanan teruk yang akhirnya mewujudkan lebih banyak jerawat. Jerawat yang muncul mungkin boleh dihilangkan dengan menggunakan pelbagai jenis ubatan tetapi akhirnya ia pasti meninggalkan parut. Mempunyai peranan sebagai antibakteria, buah pala dikatakan dapat mencegah bakteria penyebab jerawat. Anda boleh meletakkan campuran serbuk pala dengan air ke bahagian yang mempunyai parut jerawat dan ia akan mulai pudar dalam masa beberapa minggu. Dengan menambahnya ke dalam makanan juga dapat membantu melawan jerawat.

Anda mungkin berminat untuk membaca artikel:

Tanda-tanda Kemurungan

Bolehkah Madu Merawat Asma?

Menghidap Asma Ketika Dewasa, Apakah Puncanya?

Makanan Punca Jerawat

Jerawat Dewasa: Apakah Sebabnya?


4 Tip Apabila Anak Salah Laku di Tempat Awam

Apa yang lebih menarik daripada menjadi ibu bapa? Tetapi tidak mudah untuk membentuk peribadi anak anda, terutama sekali anda harus merasa malu sekurang-kurangnya sekali kerana anak-anak tidak berperilaku yang baik. Lebih serius, ia berlaku bukan sahaja di rumah tetapi juga di khalayak ramai.

 Jadi, berikut adalah 4 petua untuk anda menyelesaikan masalah ini.
Kunci kepada disiplin yang sihat dan berkesan adalah umur anak dan sikap anda.

Tukar kepada aktiviti lain

Tetap tenang dan berubah dari satu aktiviti ke satu sama lain seperti berhenti bermain untuk makan malam, tidur dan pastikan kata-kata anda mudah untuk mereka faham apa yang patut mereka lakukan dan sebaliknya. Kita perlu sedar bahawa, memperlakukan anak dengan baik adalah tanggungjawab kita apabila menjadi ibu bapa yang baik.

Dengarkan anak anda

Jelas, menangis mesti kuat, menjengkelkan. Jadi, biarkan mereka menangis dan dengar. Anda harus berpindah ke tempat lain yang sesuai seperti sudut kedai kemudian mengatakan sesuatu yang menggalakkannya untuk menyatakan pendapat atau keprihatinannya.

Anda adalah ibu bapa yang baik apabila anda turun ke paras mata dengan anak anda, letakkan lengan anda di sekelilingnya, dan berkata perlahan-lahan. Ia dihormati, had adalah yang baik, dan dia akan pulih keseimbangannya secepat mungkin.

Pilih kaedah yang sesuai

Pilih tempat yang selamat, tiada mainan atau faktor yang mengganggu dan di bawah pemerhatian anda. Anda perlu menetapkan masa yang jelas dan berpegang kepadanya. Sekiranya anak anda bangun dari kerusi atau bergerak dari sudut, dengan tenang kembali ke tempatnya dan letak semula. Jika anda berada di dalam kereta, anda harus mematikan muzik dan mengabaikan anak anda. Selepas masa tamat, sudah tiba masanya untuk anda mengulangi peraturan, perkara yang tidak boleh dilakukannya.

Gunakan akibat logik

Ibu bapa perlu menambah akibat untuk tindakan anak anda yang berkaitan dengan tingkah laku. Sebagai contoh, apabila mereka membuang makanan di atas lantai, biarkan mereka membersihkan keadaan huru-hara seperti hukuman. Apabila lantai dibersihkan, akibatnya berakhir. Selain itu, ibu bapa harus menjelaskan kepada anak-anak tahu bahawa mereka harus menerima hukuman kerana tingkah laku mereka yang salah.

Adalah penting untuk memulakan disiplin anak anda pada peringkat awal untuk perkembangan individu yang baik. Anak anda tidak melakukan apa-apa yang salah kerana mereka hanya mengikuti naluri kuat mereka untuk mengusir perasaan yang mengerikan supaya ia dapat berfungsi dengan lebih baik. Sebagai ibu bapa, anda mempunyai ikatan istimewa dengan anak anda. Jika anda disiplinkan anak-anak anda dengan hormat dan memastikan ia konsisten dan adil, anda akan mempunyai kesan positif berkekalan.


Jus Kurma Minuman Bertenaga pada Bulan Ramadan

Tak makan kurma? Sudah pasti semua tahu khasiat buah kurma bukan? Kurma mengandungi kandungan gula semula jadi yang tinggi dan berupaya mengembalikan tenaga kepada orang yang berpuasa.

Khasiat jus kurma

Membantu pencernaan

Kekurangan cecair badan dan nutrisi boleh mengganggu sistem pencernaan sepanjang puasa. Jadi, anda boleh menemui serat tidak larut dan larut daripada kurma bergantung pada jenis
kurma
 yang anda makan. Jenis serat ini membantu mengekalkan pergerakan usus biasa yang membawa kepada sistem pencernaan yang sihat. Selain itu, terdapat juga asid amino untuk menyokong kesihatan saluran pencernaan. Keadaan ini menghalang usus anda dari kanser dan gangguan lain seperti sembelit.

Menguatkan tulang

Buah coklat gelap ini kaya dengan pelbagai jenis mineral yang diperlukan tulang seperti mangan, magnesium, selenium dan tembaga (copper). Anda memerlukannya untuk memastikan tulang sihat dan mencegah masalah berkaitan tulang seperti osteoporosis. Seperti penuaan, tulang anda lebih lemah jadi anda perlu memastikannya kuat dengan memakan makanan yang sesuai.

Mengatasi letih dan lesu

Rasa letih dan lesu sepanjang Ramadan adalah perkara biasa kerana badan tidak menerima apa-apa makanan pada waktu siang. Jadi keadaan ini boleh diatasi dengan meminum jus kurma. Ini kerana buah kurma mengandungi zat besi yang dapat membantu menguatkan tubuh dan membuatkan tubuh lebih bertenaga. Zat besi juga bagus dalam penghasilan sel darah merah yang boleh mengatasi anemia.

Resepi jus kurma

Bahan-bahan yang diperlukan:

½ kotak susu segar

10 biji kurma tanpa biji

1 cawan air panas

1 sudu madu/gula

Beberapa ketulan ais

Cara-cara membuat jus kurma

Langkah mudah membuat jus kurma:

Rendam kurma yang dibuang biji di dalam secawan air panas selama 15 minit

Kisar kurma bersama air tadi

Masukkan madu/gula dan ais

Masukkan susu segar dan kisar hingga sebati

Jus kurma sesuai diminum ketika berbuka puasa dan bersahur untuk anda kekal cergas dan bertenaga sepanjang Ramadan.


4 Sebab Mengapa Diet Anda Membuatkan Anda Letih

Amalan diet rendah kalori kadangkala membuatkan anda cepat letih. Walaupun begitu, anda masih gagahkan diri untuk meneruskan diet tersebut dengan hasrat untuk mendapatkan berat badan yang lebih sihat.

Namun, jika ia berterusan dan anda perlu mengalami keletihan tersebut setiap hari, kehidupan anda mungkin akan menjadi kurang produktif dan tidak mustahil anda akan berputus asa.

Mari lihat mengapa diet anda membuatkan anda letih dan bagaimana ingin mengatasinya.

1. Anda tidak makan dalam tempoh yang lama

Setiap kali anda tidak makan melebihi dua jam, kadar gula darah anda akan menurun, seterusnya tenaga juga akan berkurang.Tanpa makanan, badan tidak menghasilkan gula sebagai bahan bakar untuk menghasilkan tenaga.

Cara mengatasi
: ambil snek sebelum lapar dengan kerap.

Ambil snek setiap dua ke empat jam untuk menstabilkan kadar gula dalam darah.

2. Anda mengambil sayur-sayuran yang tidak tepat

Tidak semua sayur memberikan anda tenaga yang banyak. Lebih-lebih lagi jika anda mengamalkan diet vegan atau mengurangkan karbohidrat, protein dan lemak, sumber tenaga anda akan berkurang dan ia menyebabkan badan cepat letih.

Cara mengatasi
: banyakkan brokoli dan kale (kubis kerinting). Sayur ini membantu merangsang fungsi mitokondria yang akan membantu otot menghasilkan lebih banyak tenaga.

3. Anda tidak mengambil daging merah

Jika anda mengamalkan diet tanpa diet merah, anda mungkin kekurangan zat besi untuk menambah stamina dan kekuatan badan.

Cara mengatasi
: banyakkan makanan kaya zat besi. Daging adalah sumber zat besi yang terbaik. Selain daging, bayam juga boleh dijadikan alternatif.

4. Anda memotong terlalu banyak karbohidrat

Badan kita bergantung paling utama pada karbohidrat. Walaupun anda cuba mengamalkan diet rendah karbohidrat untuk menurunkan berat badan, jangan sampai ia membuatkan anda terlalu letih sehingga menjejaskan aktiviti harian anda.

Cara mengatasi
: seimbangkan jumlah karbohidrat dalam diet anda.

Hello Health Group
 tidak menyediakan nasihat perubatan, diagnosis atau rawatan.


Lakukan Pemeriksaan Mata sebelum Pakai Kanta Lekap

Pemakaian kanta lekap pada hari ini bukan sahaja digunakan sebagai ganti kepada penggunaan cermin mata, bahkan kini kanta lekap menjadi pilihan popular sebagai alat kosmetik.

Tidak kiralah apapun tujuan anda memakai kanta lekap, namun sepatutnya anda perlu menjalani pemeriksaan mata dahulu sebelum menggunakan kanta lekap. Ini kerana, bukan semua orang boleh dan sesuai memakai kanta lekap.

Antara golongan yang berkemungkinan tidak sesuai menggunakan kanta lekap adalah mereka yang mempunyai alergi terhadap makanan seperti kekacang dan mereka yang mengalami penyakit mata.

Setiausaha Majlis Optik Malaysia, Nor Azizah Ismail berkata, individu yang ingin memakai kanta lekap perlu berjumpa dengan pengamal optometris yang mempunyai sijil dalam kanta lekap.

Menurutnya, pengamal optometris bukan sahaja akan menjalankan pemeriksaan mata komprehensif, malahan juga akan memberitahu mengenai penjagaan mata dan kanta lekap kepada si pemakai.

“Ramai orang menganggap mudah untuk mendapatkan kanta lekap dengan hanya membeli secara online. Malahan, tanggapan bahawa kanta lekap boleh muat pada semua jenis mata juga adalah salah.

“Disebabkan itulah, kami menggalakkan orang ramai untuk mendapatkan pemeriksaan mata komprehensif daripada optometris terlatih dan berkelayakan sebelum pertama kali memakai kanta lekap. Malahan, pemeriksaan mata daripada optometris juga boleh meminimakan komplikasi yang disebabkan pemakaian kanta lekap,” katanya yang ditemui semasa perasmian Pusat Kesihatan Mata Acuvue yang berlangsung di Kuala Lumpur, pagi tadi.

Turut hadir, Pengarah Unit Perniagaan, Johnson & Johnson Vision, Jeremy Tay dan Presiden Persatuan Optometris Malaysia, Woon Pak Seong.

Saiz kanta lekap

Nor Azizah berkata, perkara pertama yang akan diperiksa oleh optometris adalah tentang kesesuaian mata pada kanta lekap kerana ada sesetengah orang yang bukan toleransi kepada kanta lekap.

Selain itu, pemilihan kanta lekap juga akan dibuat mengikut saiz mata individu. Ini bagi mengelakkan individu tersebut mengalami masalah kurang oksigen pada mata ataupun masalah ulser kornea.

Pengamal optometris juga akan menasihati pengguna tentang tempoh pemakaian kanta lekap dan beberapa larangan sepanjang pemakaian kanta lekap.

“Ramai orang tidak tahu kanta lekap tidak boleh dipakai biarpun anda mengambil nap (meridap) lima ataupun 10 minit. Mereka yang tidak berjumpa dengan optometris tidak diberitahu tentang ini. Sepatutnya, jika hendak tidur, tidak kira sekejap atau lama, anda perlu membuka kanta lekap,” katanya lagi.

Kanta lekap termasuk kanta lekap kosmetik merupakan peranti perubatan, dan telah diwartakan di dalam Akta Peranti Perubatan pada tahun 2017.

Sementara itu, dalam majlis pagi tadi, Johnson & Johnson Vision mengumumkan pelancaran 24 pusat optik yang dilantik sebagai Pusat Kesihatan Mata Acuvue.

Hello Health Group
 tidak menyediakan nasihat perubatan, diagnosis, atau rawatan.